Έκτορας Μποτρίνι: Απαντά στην καταγγελία για βασανιστήρια 19χρονου μάγειρα στο εστιατόριό του [video] - Daily Stories\nΟ γνωστός σεφ Έκτορας Μποτρίνι μίλησε στο corfutv αναφορικά με την καταγγελία ενός 19χρονου σπουδαστή μαγειρικής για «μεσαιωνικά» βασανιστήρια στο μαγαζί του. Ο 19χρονος κατήγγειλε πως ο υπεύθυνος κουζίνας του εστιατορίου που διατηρεί ο Έκτορας Μποτρίνιασκούσε συστηματικά εναντίον του σωματική και λεκτική βία, με αποκορύφωμα συνεχή περιστατικά την τελευταία εβδομάδα του Ιουλίου.\nΌπως αναφέρει ο 19χρονος στην καταγγελία, ο υπεύθυνος κουζίνας του πετούσε καυτό λάδι πάνω στα χέρια του, του προκαλούσε εγκαύματα με καυτή σπάτουλα, τον εξύβριζε σκαιότατα ενώ του κατάφερε κλωτσιά στο τραυματισμένο του πόδι. Ο γνωστός σεφ Έκτορας Μποτρίνι, με αφορμή την καταγγελία του 19χρονου, μίλησε στο Corfutv για το περιστατικό το οποίο και διέψευσε.\nΟ ίδιος χαρακτήρισε γελοίες τις καταγγελίες, ενώ όπως είπε, ο ίδιος ενημερώθηκε στον δρόμο ερχόμενος από εκδήλωση που έγινε σε άλλη περιοχή εκτός Κέρκυρας.\nΌπως είπε: «Δεν ήμουν Κέρκυρα. Ήμουν με τον Σεφ μου και μάθαμε το συμβάν στον δρόμο. Η αλήθεια είναι ότι πρόκειται για ένα συμβάν μεταξύ δυο νεαρών και σε καμιά περίπτωση του Σεφ.Έχει απομακρυνθεί από την επιχείρηση το δεύτερο άτομο που μπλέκεται στην υπόθεση, ενώ ο 20χρονος ουδέποτε με ενημέρωσε για τέτοια περιστατικά. Εμένα μου είπε ότι κουράστηκε και θέλει να φύγει. Πραγματικά δεν πιστεύω τα όσα έχουν ειπωθεί και ακουστεί. Εμείς είμαστε πρότυπο. Δεν υπάρχει κουζίνα όπου να γίνονται τέτοια πράγματα».


Ο Μέγας Αλέξανδρος λαξευμένος στο Άγιον Όρος\n– Μία πόλη που ήθελε να κατασκευάσει ο Δεινοκράτης\nhttps://www.reader.gr/ ΠΗΓΗ 30/4/2018\nΗ ιστορική μελέτη επιβεβαιώνει την ελληνική παρουσία στις ακτές τα τέλη της δεύτερης προχριστιανικής χιλιετίας, ενώ είναι γνωστή η ύπαρξη εμπορικών σχέσεων μεταξύ των Αχαιών και των Χετταίων, κυρίων της κεντρική Μικράς Ασίας. Όταν ο αχαϊκός πολιτισμός των μεγάλων ανακτόρων κατέρρευσε και η δωρική κάθοδος προκάλεσε χάος στον ελλαδικό χώρο, η φιλόξενη δυτική μικρασιατική ακτή προσέλκυσε πολλούς Έλληνες. Εκτοπισμένοι πληθυσμοί, πρόσφυγες, φυλές που είχαν χάσει την πατρίδα τους, επιβιβάστηκαν σε πλοία και με σταθμούς τα νησιά, έφθασαν στην απέναντι ακτή του Αιγαίου. Από βορρά προς νότο, οι Αιολείς, οι Ίωνες και οι Δωριείς έφτιαξαν πολλές και μικρές αποικίες (α’ ελληνικός αποικισμός). Κάποιες από αυτές αναπτύχθηκαν, μεγάλωσαν πληθυσμιακά και σχηματίστηκαν ως σημαντικά αστικά κέντρα. Η εποχή αυτή, μεσούντος του «Ελληνικού Μεσαίωνα» (Γεωμετρικής Περίοδος, 1100-750 π.Χ.), γνώρισε την ίδρυση πόλεων που έμελε να διαδραματίσουν πρωτεύοντα ρόλο στην ελληνική ιστορία, τόσο πολιτικά όσο και πολιτιστικά. Η Μίλητος, η Αλικαρνασσός, η Έφεσος, η Φώκαια, οι Ερυθρές, η Σμύρνη και η Πριήνη συνιστούν χαρακτηριστικά παραδείγματα. Οι πόλεις των μικρασιατικών παραλίων υπήρξαν πατρίδες πολλών μεγάλων Ελλήνων διανοητών και επιστημόνων (Θαλής, Εκαταίος, Ηράκλειτος, Πυθαγόρας, Παρμενίδης, Αναξίμανδρος, Βύας κ.α.).\nΒέβαια η Μικρά Ασία ούτε κενή ήταν, ούτε ακατοίκητη. Πολυάριθμοι λαοί, είτε ευρωπαϊκής είτε ασιατικής καταγωγής, ζούσαν στα εδάφη της. Οι σχέσεις με τους Έλληνες πήραν διάφορες τροπές. Συχνά υπήρχε αρμονική συνύπαρξη, άλλοτε πόλεμος. Ορισμένες ελληνικές πόλεις διαφύλαξαν ζηλότυπα τη φυλετική ομοιογένεια τους, άλλες ευνόησαν την ανάμιξη με τους Μικρασιάτες. Μέσω της αλληλεπίδρασης, της συμβίωσης και επιγαμιών, πολλές τοπικές φυλές άρχισαν να εξελληνίζονται.\nΚαι φυσικά, η ελληνίζουσα Μικρά Ασία δέχθηκε με ενθουσιασμό το χριστιανισμό. Το ιεραποστολικό έργο των πρωτεργατών της Εκκλησίας, των αποστόλων και των μαθητών του Ιησού Χριστού, συντέλεσε στο να αποκτήσει από πολύ νωρίς πολλές και πολυάριθμες κοινότητες πιστών. Ο «απόστολος των εθνών» Παύλος, Εβραίος από τη μικρασιατική Ταρσό, απηύθυνε επιστολές προς τους Γαλάτες, τους Εφεσίους και τους Κολοσσαείς. Στην περίφημη Αποκάλυψη του, ο μαθητής, απόστολος και ευαγγελιστής Ιωάννης περιγράφει πως στο προφητικό του όραμα, φωνή τον προσέταξε να γράψει επιστολές προς τις 7 Εκκλησίες. Οι Εκκλησίες αυτές, των οποίων ο ιερός αριθμός υποδηλώνει πως θεωρούνται ως σύμπασα η κοινότητα των χριστιανών, είναι όλες στη δυτική Μικρά Ασία. Οι έπαινοι, οι συμβουλές αλλά και οι απειλές του Υιού του Θεού απευθύνονται στους αγγέλους της Εφέσου, της Σμύρνης, της Περγάμου, των Θυατείρων, των Σάρδεων, της Φιλαδελφείας και της Λαοδικείας. Ήδη από τα τέλη του πρώτου μεταχριστιανικού αιώνα η Μικρά Ασία ήταν η βασική κοιτίδα της νέας θρησκείας, και έμελε να διαδραματίσει πρωταγωνιστικό ρόλο στη διαμόρφωση της.\nΗ ΥΠΟΓΕΙΑ ΑΡΧΑΙΑ ΠΟΛΗ ΚΑΤΩ ΑΠΟ ΤΟ ΜΙΖΟΥΡΙ ΤΩΝ ΗΠΑ!!!!\nΜΕΣΗ ΓΗ part 72ΠΡΩΤΗ ΠΑΝΕΛΛΗΝΙΑ ΑΝΑΦΟΡΑ!!!! Η ΥΠΟΓΕΙΑ ΑΡΧΑΙΑ ΠΟΛΗ ΚΑΤΩ ΑΠΟ ΤΟ ΜΙΖΟΥΡΙ ΤΩΝ ΗΠΑ!!!!\nINVISIBLE LYCANS TEAM!!! 28/4/2018\nΒρίσκεται στην κορυφή ενός λόφου κοντά στην όχθη του ποταμού Akhuryan ( Ακχουριάν στην Άνι ), στα σύνορα μεταξύ Τουρκίας και Αρμενίας στην ανατολική επαρχία Kars ( Καρς ), αυτή η αρχαία πόλη κερδίζει τώρα την προσοχή πολλών ειδικών, αφού δεν έχουν αναφερθεί προηγούμενες αναφορές σχετικά με τέτοιες υπόγειες κατασκευές!!!!\n<< Μας ενδιαφέρει ιδιαίτερα μια επιστολή στην οποία ο συγγραφέας αναφέρθηκε στις πληροφορίες που είχε λάβει σχετικά με ορισμένα μυστήρια … Μέσα στο τέλος, ένα απόσπασμα προσέλκυσε ιδιαίτερα την προσοχή μας. Έγραφε: «Ο άξιος πατέρας μας Telvant ( Τέλβαντ ) πέτυχε επιτέλους να μάθει την αλήθεια για την Αδελφότητα Sarmoung ( Σαρμούνγκ ). Η οργάνωσή τους στην πραγματικότητα υπήρχε κοντά στην πόλη Siranoush ( Σιράνους ) και πριν από πενήντα χρόνια, αμέσως μετά τη μετανάστευση λαών, μετανάστευσαν και εγκαταστάθηκαν στην κοιλάδα της Izrumin ( Ιζρουμίν ) τρεις ημέρες από το Nivssi ( Νίβσσι )… ». Στη συνέχεια, η επιστολή συνέχιζε για άλλα θέματα!!!! Αυτό που μας εντυπωσίασε περισσότερο ήταν η λέξη “Sarmoung”, την οποία συναντήσαμε αρκετές φορές στο βιβλίο με τίτλο “Merkhavat” ( Μερκχαβάτ )!!!! Αυτή η λέξη είναι το όνομα ενός διάσημου εσωτερικού σχολείου το οποίο, σύμφωνα με την παράδοση, ιδρύθηκε στη Βαβυλώνα ήδη από το 2500 π.Χ. και ήταν γνωστό ότι υπήρχε κάπου στη Μεσοποταμία μέχρι τον έκτο ή έβδομο αιώνα μ.Χ. αλλά για την περαιτέρω ύπαρξή του δεν μπορούσε κανείς να βρει πουθενά τις λιγότερες πληροφορίες διότι ήταν ερμητικά κλειστή και είχε να κάνει με την Μέση Γη!!!! Αυτό το σχολείο λέγεται ότι διέθετε μεγάλη γνώση, που περιέχει το κλειδί για πολλά μυστικά, αλλά και χάρτες, και πολιτισμούς με μυστήρια από την Μέση Γη!!!! ” “Η ανακάλυψη του Γκουρτζίεφ, πριν από περίπου 135 χρόνια, δεν θα μπορούσε να επιβεβαιωθεί πριν από τις ανασκαφές εργασίες του 1915!!!! Χρόνια αργότερα, μια ιταλική ομάδα αρχαιολόγων επιβεβαίωσε ότι ήταν ένα είδος μοναστηριού!!!! Πριν από τον Γκουρτζίεφ , πολλοί ταξιδιώτες παρατήρησαν επίσης ότι ένας σημαντικός πληθυσμός είχε ζήσει σε σπηλιές ή βράχια στην Άνι », είπε!!!!\nΑυτό που δεν πρέπει να ξεχνάμε είναι ότι η Αρμενία έχει έναν απίστευτα αρχαίο πολιτισμό όπου μέχρι και σήμερα είναι αινιγματικός αλλά και οι πολιτισμική εξέλιξη επίσης ήταν καθοριστική και με πολλά μυστήρια……αν ψάξετε θα εκπλαγείτε πιστέψτε με!!!!\n– Έτσι έχτισαν τις πυραμίδες της Αιγύπτου\nΤο βάρος της πυραμίδας προβλέπεται σε 5.955.000 τόνους. Πολλαπλασιασμένη επί 10 ^ 8 δίνει μια εύλογη πρόβλεψη της μάζας της γης Μέχρι σήμερα, ούτε ένας εμπειρογνώμονας δεν ήταν σε θέση να απαντήσει σε τρία από τα πιο θεμελιώδη ερωτήματα γύρω από το Πυραμίδες της Γκίζας, που είναι:\nPosted by olympiada στο Απρίλιος 24, 2018\nΆρθρο του Αλέξανδρου Τριανταφυλλίδη στο «Έθνος της Κυριακής».\n24/4/2018 Διαδώστε το!\nΤην Κυριακή 22/04 πραγματοποιήθηκε στο κατάμεστο Συνεδριακό Κέντρ«Ι. ΒΕΛΛΙΔΗΣ» η Κεντρική Εκδήλωση για την 103η επέτειο της Γενοκτονίας των Αρμενίων.\n«Από την Οθωμανική Αυτοκρατορία στη σύγχρονη Τουρκία: αντιλήψεις και πολιτικές πρακτικές»\nΤον εναρκτήριο λόγο, εκ μέρους τη Αρμενικής Εθνικής Επιτροπής Ελλάδος, εκφώνησε η κα. Σατενίκ Σιμονιάν. Τη Βουλή των Ελλήνων εκπροσώπησε ο κ. Μάρκος Μπόλαρης ενώ χαιρετισμούς απηύθυναν η πρόξενος κ. Άννα Χατσαντριάν εκ μέρους του Πρέσβη της Αρμενίας στην Ελλάδα, η Αντιπεριφερειάρχης Μητροπολιτικής Ενότητας Θεσσαλονίκης κα\nΠαρασκευή Πατουλίδου, ο Δήμαρχος Θεσσαλονίκης κ. Ιωάννης Μπουτάρης και ο εκπρόσωπος της Αρμενικής Νεολαίας Ελλάδος κ. Λέρνικ Μπεγκτζανιάν.\nΑναρτήθηκε από EFENPRESS στις 23.4.18\nΟ Γκάρο Παϊλάν τρολάρει την Άγκυρα:\nΚατέθεσε νομοσχέδιο για την αναγνώριση της Γενοκτονίας των Αρμενίων!\nΔεν είναι μόνο ότι έχει… τολμήσει να υποβάλει μήνυση κατά του Ρετζέπ Ταγίπ Ερντογάν, ούτε ότι έχει μιλήσει στην τουρκική Εθνοσυνέλευση για «ευαίσθητα» ζητήματα, όπως η Γενοκτονία των Αρμενίων. Ο βουλευτής του HDP Γκάρο Παϊλάν αποδεικνύει ότι μπορεί να… τρολάρει την Άγκυρα χωρίς να φοβάται τις συνέπειες. Και αυτό γιατί ο αρμενικής καταγωγής πολιτικός (νέο Χραντ Ντινκ τον έχει χαρακτηρίσει σε παλαιότερο άρθρό του στη Cumhuriyet ο Αϊντίν Ενγκίν), κατέθεσε νομοσχέδιο για την αναγνώριση της Γενοκτονίας των Αρμενίων!\nΣτο ίδιο κείμενο υπάρχουν προβλέψεις για την αφαίρεση των ονομάτων των υπαιτίων της Γενοκτονίας από δημόσιους χώρους, και για την τροποποίηση του νόμου περί ιθαγένειας.\nΣτο προοίμιο αναφέρεται ότι τη νύχτα της 24ης Απριλίου 1915 περίπου 250 Αρμένιοι διανοούμενοι, συμπεριλαμβανομένων βουλευτών και συγγραφέων, συνελήφθησαν στην Κωνσταντινούπολη. Στο σχέδιο νόμου σημειώνεται ότι υπήρξε προσπάθεια η γενοκτονία να περιγραφεί ως ένα «αναγκαίο μέτρο» στο πλαίσιο του πολέμου, και τονίζεται ότι η άρνησή της οδήγησε σε πολλά εγκλήματα μίσους κατά των μειονοτήτων σε όλη την ιστορία της Δημοκρατίας της Τουρκίας.\n(Φωτ.: Facebook / Garo Paylan)\nΤο μυθικό βασίλειο των Λεόντων στις Μυκήνες από ψηλά\nΣτιγμιότυπο από τον αρχαιολογικό χώρο των Μυκηνών UPDRONE/YOUTUBE\nΗ κοιτίδα του μυκηναϊκού πολιτισμού σε ένα απολαυστικό βίντεο από ψηλά\n18 Απριλίου 2018 09:54\nΤα φαντασμαγορικά πέτρινα λιοντάρια της πόλης των Μυκηνών και τα εκθαμβωτικά κυκλώπεια τείχη συναρπάζουν. Η ομάδα του UpDrone κατέγραψε τον αρχαιολογικό χώρο από ψηλά και το αποτέλεσμα είναι εντυπωσιακό.\nΔιαβάστε μια περιγραφή της πόλης των Μυκηνών από την Αρχαιολογική Εταιρία Αθηνών:\nOι Mυκήνες είναι ένας λόφος ύψους 278 μ. από την επιφάνεια της θάλασσας και 45-50 μ. από τους πρόποδές του στον βόρειο μυχό του Aργολικού κάμπου, ανάμεσα στα υψώματα του Προφήτη Hλία και της Σάρας. Δύο χαράδρες, η Kοκορέτσα από B. και ο Xάβος από N. τον απομονώνουν και επιτρέπουν την πρόσβαση μόνο από την δυτική πλευρά. H αρχική οίκηση ανάγεται στους Nεολιθικούς χρόνους που δεν άφησαν, όπως και η επόμενη Πρωτοχαλκή φάση, παρά διάσπαρτα κεραμεικά κατάλοιπα. Mε την εγκατάσταση των πρώτων ελληνικών φύλων περί το 2000 π.X. η κατοίκηση πυκνώνει και οι δύο βασιλικοί ταφικοί κύκλοι δείχνουν ότι ήδη κατά το 1650 π.X. ο λόφος ήταν έδρα πλουσίων και ισχυρών ηγεμόνων που εξουσίαζαν χάρη στη γεωγραφική τους θέση τις χερσαίες επικοινωνίες με τη Στερεά Ελλάδα και τον Βορρά και τις θαλάσσιες με το Αιγαίο, την Κρήτη και τη Μεσόγειο και διατηρούσαν πυκνές σχέσεις με τον γύρω τους κόσμο.\nO πληθυσμός αυξάνεται συνεχώς και ο πλούτος και το επίπεδο διαβιώσεως ανεβαίνει σταθερά. Στα μέσα του 14ου αι. π.X. χτίστηκε και το τείχος που περιέβαλε την ακρόπολη. Eκατό περίπου χρόνια αργότερα η οχύρωση διευρύνθηκε προς N. και Δ. και απέκτησε δύο πύλες από τις οποίες η μία διακοσμήθηκε με το ανάγλυφο των Λεόντων. Λίγο αργότερα προστέθηκε και η BA επέκταση που εξασφάλισε στην ακρόπολη ασφαλή και εύκολο εφοδιασμό σε νερό. Tο ανακτορικό συγκρότημα διπλασιάστηκε και μερικά σπίτια, ίσως εξαρτημένα από το ανάκτορο, χτίστηκαν έξω από τα τείχη. Ένα πυκνό οδικό δίκτυο την συνέδεσε με την ηπειρωτική Eλλάδα και τα γύρω επίνεια.\nΓύρω στα τέλη του αιώνα και στις αρχές του επόμενου μερικές ξέσπασαν μεμονωμένες και όχι κατ'ανάγκη ταυτόχρονες πυρκαγιές, που ακολουθήθηκαν από νέες επισκευές. Kατά τη διάρκεια του 12ου αι. π.X. οι περισσότερες εγκαταστάσεις, ανακτορικές και μη, εξακολούθησαν να λειτουργούν. Oι αναταραχές όμως του 1200 π.X. στην Mικρά Aσία και στην Aνατολική Mεσόγειο και η καταστροφή των εμπορείων τους από τους επιδρομείς που έγιναν γνωστοί ως Λαοί της Θαλάσσης απέκοψαν τις επαφές των Mυκηναίων ανάκτων με τα κυριότερα κέντρα συναλλαγών τους προκαλώντας τον γενικό μαρασμό και την σταδιακή αποσύνθεση της κεντρικής εξουσίας. O 12ος και ο 11ος αι. π.X. είναι για τις Mυκήνες περίοδος οικονομικής συρρικνώσεως και πολιτικής παρακμής, χωρίς όμως γενικές ή, έστω, εκτεταμένες καταστροφές. H ακρόπολη δεν είχε βίαιο τέλος.\nOι Mυκήνες επέζησαν στα γεωμετρικά, αρχαϊκά και στα πρώτα ιστορικά χρόνια ως μικρός συνοικισμός που δεν απορροφήθηκε από το νεοδημιουργημένο αστικό κέντρο του Άργους και που έστειλε πολεμιστές στις μάχες των Θερμοπυλών και των Πλαταιών. Tο 480 π.X. οι Aργείοι τις κατέλαβαν και τις κατέστρεψαν. Tον 3ο αι. π.X. αναβίωσαν ως μία πυκνοκατοικημένη ελληνιστική κώμη μέσα και έξω από την ακρόπολη με ναό, θέατρο, υδραγωγείο, λουτρά κλ., από την οποίαν όμως στα χρόνια του Στράβωνος (64 π.X. - 25 μ.X.) δεν είχε διατηρηθεί "μηδ'ίχνος" (VIII, 372). Oι Mυκήνες ανήκαν πλέον στο παρελθόν.\nH τοποθεσία τους δεν έπαψε να είναι γνωστή. Στην αρχαιότητα την μνημονεύουν ο Διόδωρος, ο Στράβων και ο Παυσανίας. Πολύ αργότερα, τον 17ο και 18ο και τέλη 19 αιώνα τις επισκέπτονται και τις αναφέρουν ή και περιγράφουν 50 περίπου περιηγητές με πρώτο τον de Monceaux (1669) και τελευταίους τους E. Curtius (1838) και L. Ross (1839).\n18/4/2018 Πηγή: Updrone\nΓιατί είναι λοιπόν «αμαρτία» να σπαταλάμε το φαγητό μας; Αυτό θα εξετάσουμε στο νέο τεύχος τουET Magazine στο EleftherosTypos.gr.\nΚρυμμένα σε... κοινή θέα τα άγνωστα πολεμικά καταφύγια της Αττικής (φωτο)\nΑναρτήθηκε από EFENPRESS στις 14.4.18\nΗ έκθεση φιλοξενείται στο Κέντρο Χαρακτικής Χαμπή στα Πλατανίστεια, από το Σάββατο 14 Απριλίου μέχρι και την Κυριακή 15 Ιουλίου. Είναι ανοικτή από Τετάρτη μέχρι και Κυριακή 10.00-13.00 και 16.00-18.00.\nΠασίγνωστα μνημεία και αντικείμενα στη μορφή ανεξάρτητων έργων ή βινιετών μέσα σε βιβλία, παρουσιάζονται δίπλα σε χαλκογραφίες οι οποίες επιτρέπουν απόδοση λεπτομερειών και ξυλογραφίες σε όρθιο ξύλο ενταγμένες στα κείμενα των βιβλίων. Τα έργα ταξιδεύουν τον θεατή σε τοπία, αρχαιότητες της Ελλάδας, αλλά και της Μικράς Ασίας, του Κιμμέριου Βοσπόρου και του Παντικαπαίου. Τα περισσότερα χαρακτηρίζονται από μια ακριβή «αντιγραφή» της πραγματικότητας. Μερικά δείχνουν και τον αισθητικό και προσωπικό κόσμο του καλλιτέχνη δημιουργού. Κάποια έργα τονίζουν την αρχαία εποχή, άλλα παρουσιάζουν τον σύγχρονο τουρκοκρατημένο ελληνισμό και άλλα δείχνουν τοπία τα οποία μαρτυρούν μεσαιωνικές, βυζαντινές και οθωμανικές εποχές.\n«Η Αναγέννηση στη Δυτική Ευρώπη έφερε τους φιλοσόφους, τους συγγραφείς αλλά και τους καλλιτέχνες κοντά στην Ελλάδα και τον ελληνισμό» σημειώνει η επιμελήτρια της έκθεσης Ελένη Ριμπ- Τσαγκάρη. «Για να εικονογραφήσουν βιβλία κυρίως, εκτός από σκηνές- αναπαραστάσεις της ιστορίας της αρχαιότητας και παραστάσεις των θεοτήτων και μύθων της Ελλάδας, ζωγράφισαν και χάραξαν την αρχαία Ελλάδα, τα αρχαία μνημεία, τα έργα τέχνης της. Αυτό το ενδιαφέρον μεγάλωσε με την μεταγενέστερη ανάπτυξη της αρχαιολογίας ως επιστήμη, το 18ο αιώνα, καθώς και την αισθητική και το συμβολισμό των αρχαίων ερειπίων. Η φαντασία, η ευαισθησία και η αναζήτηση της ακριβούς απόδoσης της πραγματικότητας βάδιζαν μαζί».\nΣύμφωνα με την επιμελήτρια, μετά από το «ταξίδι της Ιταλίας», όλο και περισσότεροι διανοούμενοι έκαναν το «ταξίδι της Ελλάδας» για να μπουν σε άμεση επαφή με τις ρίζες της φιλοσοφίας και αισθητικής, ενώ οι ταξιδιώτες που κατάγραφαν τις εμπειρίες τους σε πιο μακρινές ανατολικές χώρες αφιέρωναν αρκετές σελίδες στην Ελλάδα και άλλες χώρες όπου επιβίωνε ο ελληνισμός μέσα στην οθωμανική αυτοκρατορία.\n«Όλοι έφεραν πίσω σχέδια των αξιοθέατων και τοπίων τα οποία είχαν θαυμάσει, και τα βιβλία τους εικονογραφήθηκαν με αμέτρητα χαρακτικά, μεγάλων και πιο μικρών διαστάσεων. Δίπλα-δίπλα βρίσκονταν αρχαία, διαχρονικά τοπία και τοπία με έντονη ιστορική φόρτιση, καθώς και παραστάσεις των σύγχρονων Ελλήνων, ιδιαίτερα των ενδυμασιών τους.\nΠΗΓΗ Δευτέρα, 9 Απριλίου 2018\nΟ Βασίλειος Β’ ο Βουλγαροκτόνος καταλαμβάνει το φρούριο της Έδεσσας κι\nεκδιώκει τους Βουλγάρους- 9 Απριλίου 1015μΧ\nΣαν Σήμερα το 1015, Ο Βασίλειος Β’ ο Βουλγαροκτόνος καταλαμβάνει το φρούριο της Έδεσσας κι εκδιώκει τους Βουλγάρους.\nΕκκλησίες λαξεμένες στους βράχους και υπόγειες πολιτείες στην Καππαδοκία\nΤαξίδι στα βάθη της ελληνικής Ανατολής\nΜοναδικά αξιοθέατα και μακρά ιστορία χαμένη στα βάθη των αιώνων στο «σεληνιακό τοπίο της Τουρκίας».\nΝόμισμα: Λίρα Τουρκίας (1 ευρώ ισοδυναμεί με 4,90 λίρες)\nΑπόσταση: Δεν υπάρχει απευθείας πτήση και η διάρκεια του ταξιδιού με πτήση ανταπόκρισης μέσω Κωνσταντινούπολης είναι 4 ώρες και 25 λεπτά από την Αθήνα και 5 ώρες και 50 λεπτά από τη Θεσσαλονίκη μέσω Κωνσταντινούπολης.\nPosted by olympiada στο Απρίλιος 4, 2018\nΤο Φεβρουάριο του 1823, 2500 γυναικόπαιδα από τα γύρω χωριά, μαζί με 150 οπλοφόρους, για να αποφύγουν το ασκέρι του Χασάν Πασά ήρθαν στο σπήλαιο για να σωθούν. Όμως, κάποιος Τούρκος το πληροφορήθηκε και τον ειδοποίησε. Αυτός έστειλε τον γαμπρό του Μωχάμετ Αλή Χουσεΐν Μπέη με 5000 στρατιώτες για να τους πιάσει ζωντανούς. Οι οπλοφόροι άρχισαν τον κλεφτοπόλεμο και παρόλο που τα πολεμοφόδιά τους ήταν ελάχιστα έκαναν μεγάλη ζημιά στους Τούρκους. Έτσι η πολιορκία του σπηλαίου μάκραινε πολύ.\nΟι Τούρκοι που έφεραν κανόνια και χτυπούσαν το στόμιο του σπηλαίου από το απέναντι ύψωμα, τους ζητούσαν να παραδοθούν κάνοντας όρκους πως δεν θα τους πειράξουν. Μα οι Χριστιανοί δεν πίστευαν στους όρκους τους. Οι καπετάνιοι του Μεραμπέλλου και του Λασιθιού με 2500 άνδρες ήρθαν να βοηθήσουν. Μα ο Χασάν Πασάς είχε πολυάριθμο στρατό, 16000 άνδρες, κανόνια, άφθονα πολεμοφόδια και τροφές.\nΗ πολιορκία κράτησε 22 ημέρες. Τα τρόφιμα και το νερό λιγόστευαν. Στην πείνα και στην δίψα των πολιορκούμενων προστέθηκε και η δυσωδία των νεκρών. Δεν μπορούσαν να αντέξουν πια και αποφάσισαν ηρωική έξοδο.\nΟ Χουσεΐν ξέχασε τους όρκους του. Τα 30 παλικάρια που πρωτοβγήκαν σφάζονται μπρος στα μάτια των γυναικόπαιδων. Τα κορίτσια και τις νέες γυναίκες τις έδεναν με τις πλεξούδες τους. Ο πασάς διέταξε να απομονωθούν οι γέροι και τους οδήγησαν σε ένα μέρος όπου το ιππικό τους ποδοπάτησε. Έπειτα τους έκοψαν τα κεφάλια και τα έκαμαν πυραμίδα σ’ ένα αλώνι. Τα βρέφη τα έσφαξαν και τις μανάδες τους τις πούλησαν σκλάβες. Αυτό ήταν το τέλος του δράματος του σπηλαίου της Μιλάτου.\nΤα εγκλήματα που διέπραξε ο Χασάν Πασάς τα πλήρωσε μερικές ημέρες αργότερα. Φεύγοντας από τη Μίλατο στρατοπέδευσε στο Καστέλλι Πεδιάδος σχεδιάζοντας να προχωρήσει για τη Μεσαρά. Αλλά όταν βγήκε για σεργιάνι στον κάμπο του Καστελίου, αφήνιασε το άλογό του και τον έριξε κάτω. Η πτώση του ήταν τέτοια που δεν πρόφτασε να πει ούτε λέξη.\nΜέσα στο σπήλαιο κτίστηκε το 1937 ναΐδιο αφιερωμένο στον Άγιο Θωμά και μνημείο με κάποια από τα οστά των πεσόντων.\nΈνα εκπληκτικό φαινόμενο που επιβιώνει μέχρι τις μέρες μας του Βλάση Αγτζίδη\nΗ οριστική διαμόρφωση των πληθυσμών στην Ελλάδα και την Τουρκία καθορίστηκε από τη συνθήκη της Λωζάννης τον Ιoύλιο του 1923. Η συνθήκη πρόβλεπε την ανταλλαγή των πληθυσμών με βασικό κριτήριο κατάταξης τη θρησκευτική πίστη. Έτσι οι χριστιανοί θα έπρεπε να εκδιωχθούν από την Τουρκία και οι μουσουλμάνοι από την Ελλάδα. Η επιλογή με βάση το θρήσκευμα οδήγησε αφένός στην εξαίρεση των ελληνικών πληθυσμών που είχαν εξισλαμιστεί ή βρισκόταν σε κρυπτοχριστιανική κατάσταση στην Τουρκία, ενώ εκδιώχθηκαν από την Ελλάδα οι ελληνογενείς και ελληνόφωνοι μουσουλμάνοι.. Έτσι διαμορφώθηκε στη σημερινή Τουρκία ένας πολύμορφος μουσουλμανικός ελληνικός πληθυσμός που αποτελείται αφ' ενός από τους γηγενείς εξισλαμισμένους και κρυπτοχριστανούς του Πόντου και αφ' ετέρου από αυτούς που εκδιώχθηκαν από την Ελλάδα. Εξισλαμισμένοι Κρητικοί, Μακεδόνες και Κύπριοι\nΕίναι ιστορικά βεβαιωμένο ότι μεγάλο μέρος των λεγόμενων τουρκοκρητικών είναι ελληνικής καταγωγής. Εξ άλλου το "κρητικό ζήτημα" στις αρχές του αιώνα μας θύμιζε πάρα πολύ το σημερινό πρόβλημα της Βορείου Ιρλανδίας. Τη διαπίστωση αυτή, εκτός των ιστορικών πηγών, υποστηρίζει η ύπαρξη τέτοιων πληθυσμών στη Συρία (Χαμηδιέ) και στη Λιβύη οι οποίοι διατηρούν την ανάμνηση της ελληνικής τους προέλευσης και εξακολουθούν να δηλώνουν "Ελληνες". Επίσης και στη κεντρική και νοτιοδυτική Μακεδονία (Αλιάκμωνας και περιοχή Κοζάνης) κατοικούσαν οι εξισλαμισμένοι Ελληνες που έγιναν γνωστοί ως "Βαλαάδες". Οι Βαλαάδες χαρακτηρίζονται σε εθνογραφικούς χάρτες του περασμένου αιώνως "Greek Muslims". Οι ελληνογενείς μουσουλμάνοι της Κρήτης και της Μακεδονίας εκδιώχθηκαν στην Τουρκία το 1923, με τη συνθήκη της Λωζάννης. Εγκαταστάθηκαν κυρίως στη Δυτική και Νότια Μικρά Ασία. Στην πλειοψηφία τους παραμένουν και σήμερα ελληνόφωνοι. Για αυτούς τους πληθυσμούς δημοσίευαν οι τουρκικές εφημερίδες τα προγράμματα της ελληνικής τηλεόρασης. Στις περιοχές της Κιλικίας (Αττάλεια) κατοικεί επίσης αριθμός ελληνοφώνων Κυπρίων μουσουλμάνων οι οποίοι μετακινήθηκαν εκεί από τα τέλη του περασμένου αιώνα. μέχρι τις πρώτες δεκαετίες του 20ου.\nΧΩΡΙΟ ΣΤΗΝ ΠΕΡΙΟΧΗ ΤΟΥ ΟΦΕΩΣ Εξισλαμισμένοι. Πόντιοι Η μεγαλύτερη και σπουδαιότερη ομάδα Ελληνογενών εξισλαμισμένων είναι αυτή που κατοικεί στoν ιστορικό Πόντο και ειδικά στην επαρχία Τραπεζούντας. Οι εγκαταστάσεις αυτών που μιλούν τα ποντιακά ελληνικά περιγράφονται ως εξής στην έρευνα "Ethnic Groups in the Republic of Turkey" του γερμανικού παν/μίου του Τybingen: "...αποτελούνται από μερικές εξάδες χωριών γύρω από την Τόνια και 40-50 εγκαταστάσεις στις κοιλάδες (επάνω μέρος) Σαλακλί και Γκιουρτσάϋ νότια του Οφι, γύρω από την Τσαϊκαρα και το Κιοπρούμπασι. Υπάρχουν τουλάχιστον δύο κύματα μετανάστευσης στην επαρχία Σακαρυά." Υπάρχει ήδη μια αξιόλογη διασπορά των εξισλαμισμένων στην Κωνσταντινούπολη και στα περισσότερα αστικά κέντρα της Τουρκίας. Κοινότητές τους έχουν δημιουργηθεί στην κατεχόμενη Κύπρο, την Ιμβρο καθώς και στο εξωτερικό (Γερμανία). Επίσης τα τελευταία χρόνια έχει δημιουργηθεί μια μικρή κοινότητα στην Ελλάδα. Είναι συγκροτημένοι σε κλειστές κοινωνικές ομάδες στις οποίες επικρατεί ενδογαμία. Ξεχωρίζουν τον εαυτό τους από τους καθαρούς Τούρκους και τους διακρίνει φιλελληνισμός. Αυτοδηλώνονται ως "Ρωμαίοι" (Ρωμιοί) και είναι κυρίως ελληνόφωνοι. Οι ίδιοι υποστηρίζουν ότι σε όλο τον Πόντο ξεπερνούν τις 300.000 άτομα.. Οι ελληνόφωνοι αυτοί Ρωμιοί περιλαμβάνονται συνήθως στους πληθυσμούς που καταγράφονται από τους τούρκους ως "Λαζοί". Με την ονομασία αυτή δηλώνονται δύο βασικά εθνοτικές ομάδες: οι παραδοσιακοί Λαζοί, οι οποίοι είναι γεωργιανό φύλο που βρίσκεται πολύ κοντά στους Μιγγρέλους της Γεωργίας και οι "Ρωμαίοι". Οι ελληνόφωνοι Ρωμιοί μιλούν διάφορα ιδιώματα της τραπεζουντιακής διαλέκτου της ελληνικής γλώσσας. Τη γλώσσα που μιλούν την ονομάζουν "ρωμαϊκά". Οι Οφλήδες μιλούν την αρχαιοπρεπέστερη ελληνική διάλεκτο που βρίσκεται εν ζωή. Είναι οι μόνοι που χρησιμοποιούν ως αρνητικό μόριο το "ου" και "ουκί" ενώ παρατηρείται και το φαινόμενο του τσιτακισμού. Η διάλεκτος ακόμα ακμάζει και διατηρεί την ικανότητα να αφομοιώνει ξένες λέξεις και να τις διαμορφώνει με βάση τις ανάγκες της γλώσσας. Τον ελληνικό τύπο ακολουθούν και τα μουσουλμανικά ονόματα. Ο Μεμέτης, ο Κεμάλης, ο Τουργκούτης κ.λπ. Η Κωνσταντινούπολη επιβιώνει με την μεσαιωνική λαϊκή της ονομασία: Ισταμπόλη (από το "Εις την Πόλη"), απ' όπου προήλθε και το σημερινό τούρκικο όνομά της: Ισταμπούλ. Η νεολαία σήμερα ξεπερνά την παλιά θρησκευτική προκατάληψη που αδιαφορούσε για τα εθνικά χαρακτηριστικά. Αρχίζει να αναζητεί την εθνική της προέλευση. Στην Κωνσταντινούπολη, όπου υπάρχει ισχυρή παροικία, καθώς και στην Τραπεζούντα έχουν ξεκινήσει προσπάθειες προβολής και υπεράσπισης του ελληνόφωνου πολιτισμού. Η τραγωδία του Πόντου Για τους ελληνόφωνους μουσουλμάνους της βόρειας Τουρκίας, δηλαδή του μικρασιατικού Πόντου, έχουμε πλήθος ιστορικών δεδομένων. Το 1914 ο ελληνικός πληθυσμός της περιοχής ανερχόταν σε 929.495 και κατανεμόταν ως εξής: α) Ορθόδοξοι Ελληνες: 696.495, β) Μουσουλμάνοι Ελληνες: 190.000, γ) Κρυπτοχριστιανοί: 43.000 Όπως μας πληροφορεί ο μητροπολίτης Τραπεζούντος Χρύσανθος, οι εξισλαμισμοί στον Πόντο πραγματοποιήθηκαν την περίοδο 1648- 1687 από τις πιέσεις των φεουδαρχών, των Ντερεμπέηδων. Γράφει: "Ενεκα των από των Τερε-βέηδων πιέσεων τούτων και των δεινών διωγμών οι από του ποταμού Ακάμψιος (Τσορόχ) μέχρι Τραπεζούντος συμπαγείς ελληνικοί πληθυσμοί, οι κατοικούντες τας περιφερείας Ριζαίου, Οφεως, Σουρμένων και Γημωράς εξισλαμίστηκαν αθρόως. Οι χριστιανοί της περιφέρειας Οφεως είχον εξισλαμισθεί κατά την παράδοσιν ομού μετά του επισκόπου αυτών Αλεξάνδρου μετονομασθέντος Ισκεντέρ...". Το τελευταίο κύμα των εξισλαμισμών συμπίπτει χρονικά με την γενοκτονία (1916-1923) που εξαπέλυσαν οι Τούρκοι κατά του χριστιανικού ελληνικού πληθυσμού του Πόντου. Οι Νεότουρκοι είχαν αποφασίσει τον βίαιο εξισλαμισμό των χριστιανικών εθνοτήτων και για το σκοπό αυτό δημιούργησαν ορφανοτροφεία για τα παιδιά των χριστιανών που είχαν εξοντώσει. Στα ελληνόπαιδα παρείχαν τουρκική παιδεία και ισλαμική θεολογική μόρφωση. Τις ελληνίδες τις υποχρέωναν σε γάμο με μουσουλμάνους. Το ότι δεν υπήρχαν αξιόλογοι τουρκικοί πληθυσμοί στο χώρο του Πόντου φαίνεται από το γεγονός ότι και οι ίδιες οι τουρκικές αρχές προτιμούσαν τη χρήση του όρου "μουσουλμάνος" και όχι "Τούρκος". Σε κείμενο συνεννόησης - που αφορούσε τους όρους αυτονομίας του Πόντου και πρόβλεπε την ισοπολιτεία των κατοίκων του - που υπογράφτηκε το Σεπτέμβριο του 1919 στην Κωνσταντινούπολη μεταξύ του μητροπολίτη Τραπεζούντας Χρυσάνθου και του βαλή Τραπεζούντας Σουλεϊμάν Νετζμή Βέη ανάφερε δύο ομάδες κατοίκων: τους Ελληνες και τους Μουσουλμάνους. Στην επιχειρηματολογία πάντως των Χριστιανών Ποντίων προς τις συμμαχικές δυνάμεις χρησιμοποιήθηκε η ελληνική καταγωγή των μουσουλμάνων του Πόντου. Στην Συνδιάσκεψη Ειρήνης του Παρισιού στις 30/12/1918 υπεβλήθη υπόμνημα για την δημιουργία της "Ελληνικής Δημοκρατίας του Πόντου". Μεταξύ άλλων υπάρχει το εξής επιχείρημα: "...από τον μουσουλμανικόν πληθυσμό μέγα μέρος είναι ελληνικής καταγωγής και δεν ελησμόνησαν ούτε την καταγωγήν αυτών, ούτε την ελληνικήν γλώσσαν, ην εξακολουθούν να ομιλώσιν." Η Σημασία αυτών των Πληθυσμών Οι εξισλαμισμένοι και κρυπτοχριστιανικοί πληθυσμοί μας βοηθούν στο να κατανοήσουμε την φύση της σύγχρονης Τουρκίας. Μας θυμίζουν την παλιά οικουμενικότητα του ελληνισμού. Ένα τμήμα της παλιάς ρωμιοσύνης παραμένει με κρυπτοχριστιανική ή μουσουλμανική μορφή, στους παλιούς ελληνικούς τόπους της Ανατολής. Το τουρκικό κράτος προσπαθεί με κάθε τρόπο να αφομοιώσει τους πληθυσμούς αυτούς. Επιδιώκει την κοινωνική διάσπαση των συμπαγών πληθυσμών με μεταφορά σε άλλα μέρη της Τουρκίας. Ετσι δόθηκαν οικονομικά κίνητρα για μετανάστευση των ελληνόφωνων στο Κουρδιστάν, την Ιμβρο και την κατεχόμενη Κύπρο. Σήμερα ένα από τα τουρκικά χωριά της Ιμβρου κατοικείται από εξισλαμισμένους ελληνόφωνους ενώ περί τους 3.000 έχουν εγκατασταθεί ως έποικοι στην κατεχόμενη Κύπρο. Οι ελληνόφωνοι έποικοι είναι μία από τις λίγες εθνοτικές ομάδες που μεταφέρθηκαν εκεί και διατηρούν αρμονικές σχέσεις με τους εγκλωβισμένους. Από την άλλη όμως οι ελληνογενείς μουσουλμάνοι της Τουρκίας προσπαθούν να διασώσουν την πολιτιστική τους ταυτότητα και να αναδειχθούν σε μια γέφυρα φιλίας και συνεργασίας μεταξύ των λαών της Τουρκίας και της Ελλάδας. Αποδεικνύουν επίσης ότι δεν υπάρχει άλλος δρόμος στις ελληνοτουρκικές σχέσεις πλην αυτού της αλληλοκατανόησης και της συνύπαρξης. Εμείς ελπίζουμε ότι η βασανιστική περιόδος μετασχηματισμού στην οποία έχει εισέλθει η Τουρκία θα τελειώσει με την δημιουργία μιας πραγματικής δημοκρατικής και πολυπολιτισμικής κοινωνίας. 1. ΕΝΘΕΤΟ ΣΤΟ ΑΡΘΡΟ Για τις περιοχές των εξισλαμισμένων Ελλήνων του Πόντου ο Μητροπολίτης Τραπεζούντος Χρύσανθος γράφει: "Οι περί των Ψυχρόν ποταμόν (Μπαλτατζή Ντερέ) οικούντες Οφίται ή Οφλήδες, διετήρησαν την ελληνικήν γλώσσαν και τα ελληνικά ήθη και έθιμα, ενθυμούνται ακόμη την εξ Ελλήνων καταγωγήν αυτών. Είναι ημερώτεροι των Λαζών και κατά την κληροδοτηθείσαν αυτοίς παρά των Ελλήνων προγόνων αυτών παράδοσιν ασχολούνται με τα γράμματα και την θεολογίαν. Αι μουσουλμανικαί ιερατικαί και θεολογικαί σχολαί του Οφεως ήσαν αι τελειότεραι εν των Οθωμανικώ κράτει. Οι άνδρες εν Οφει γιγνώσκουσιν και την τουρκικήν γλώσσαν, αλλ' αι γυναίκες ηγνόουν αυτήν, και δια τούτο μέχρι των ημερών ημών εις την κατ οίκον ομιλία εγίνετο χρήσις του Ελληνικού Ποντικού ιδιώματος του Οφεως. Τα χωρία αυτών μέχρι των ημερών ημών διετήρουν τα Ελληνικά αυτών ονόματα, Παλαιοχώριν, Μεσοχώριν, Υψηλή ή Υψηλάντων, όθεν προήλθεν η οικογένεια των Υψηλαντών, Ξένος, Αληθινός, Φωτεινός, Χαλάεσσα, Γοργορά, Κοντού, Χωλός, Οκελος, σώζονται δε εν αυτοίς πολλοί ναοί και χειρόγραφα ελληνικά... Ελληνόφωνοι, αλλ ουχί ήμεροι ως οι Οφίται παρέμειναν και οι εξισλαμισθέντες χριστιανοί της Θοανίας (Τόνγιας), τα δε χωρία αυτών διετήρησαν κατά το πλείστον ομοίως τα ελληνικά ονόματα, οίον Κατωχώριν, Μεσοπλάγιν, Μεσοπαίδιν." 2. ΕΝΘΕΤΟ ΣΤΟ ΑΡΘΡΟ Οι ελληνικοί πληθυσμοί, με μουσουλμανική κυρίως μορφή, αποτυπώθηκαν στην έρευνα "Ethnic Groups in the Republic of Turkey" του γερμανικού πανεπιστημίου του Tybigen. Στην έρευνα αυτή οι ελληνογενείς της Τουρκίας σήμερα κατατάσσονται σε δύο κατηγορίες: τους "Greek-speaking Muslims: Pontic" και τους "Greek-speaking Muslims: Cretan, Cypriot and others". Οι ομάδες αυτές χαρακτηρίζονται από μεγάλη ανομοιογένεια, η οποία καθορίζεται από την γεωγραφική προέλευση και τις θρησκευτικές τοποθετήσεις.\nΕΠΙΜΕΛΕΙΑ ΕΛΛΗΝΩΝ ΔΙΚΤΥΟ 4/4/2018\nΤι Κρύβεται Πίσω από την Αφρικανική Σκόνη που έχει Καλύψει τον Μισό Πλανήτη; (vid)


Συσκευάζοντας δώρα – To paketo\n23Jun 23 June 2020\nΔεν ξέρω για εσάς, όμως εμένα οι εποχές με επηρεάζουν. Και φυσικά αυτό επιδρά στην δημιουργική μου διάθεση. Τι θέλω να πω με αυτό? Θα σας εξηγήσω αμέσως! Κάθε φορά που ξεκινάω να φτιάξω μια συσκευασία, να τυλίξω ένα δωράκι, να διακοσμήσω το κουτί που το περιέχει, φαντάζομαι φυσικά υλικά, γήινες παλέτες χρωμάτων και απλές γραμμές. Το αποτέλεσμα φυσικά αποζημιώνει. Τι θα χρειαστείτε, εκτός από αγάπη υπομονή και φαντασία? -Χαρτί περιτυλύγματος κραφτ -Κουτάκια έτοιμα σε χρώμα κραφτ (ή ότι άλλο προτιμάτε) -Κορδελάκια λεπτά σατέν σε διάφορα...\nBy NellyΣυσκευάζοντας δώρα0 Comments


Καγκάβα: Η… απογείωση και η «πτώση» στη Γιουνάιτεντ | sportime.gr\nΠΑΟΚΜπορούσια ΝτόρτμουντΓιούργκεν ΚλοπΣίνζι Καγκάβα\nΚαγκάβα: Η… απογείωση και η «πτώση» στη Γιουνάιτεντ\nΓιώργος Διπλοΐδης\t 24/01/2021 16:07:53\nΟ Σίνζι Καγκάβα αναμένεται αύριο να βρίσκεται στην Θεσσαλονίκη, για να συνεχίσει τον επόμενο 1.5 χρόνο την καριέρα του στον ΠΑΟΚ.\nΜία από τις σημαντικότερες όμως… καμπές στην καριέρα του Καγκάβα που αναμένεται να γίνει ποδοσφαιριστής του ΠΑΟΚ, ήταν όταν φόρεσε τα χρώματα της Μάντσεστερ Γιουνάιτεντ, ξεκίνησε εντυπωσιακά αλλά δεν είχε την ανάλογη συνέχεια.\nΟ πιο γνωστός Ιάπωνας ποδοσφαιριστής της γενιάς του, ο Σίνζι Καγκάβα μετακόμισε από την Ντόρτμουντ, τότε του Γιούργκεν Κλοπ, στην Μάντσεστερ Γιουνάιτεντ του Σερ Άλεξ Φέργκιουσον. Ο Γερμανός τεχνικός τον θεωρούσε ως έναν από τους καλύτερους παίκτες στον κόσμο.\nΆλλωστε την σεζόν 2011/12 με την Ντόρτμουντ σε όλες τις διοργανώσεις πέτυχε 17 γκολ σε 43 του εμφανίσεις και σήκωσε τόσο το τρόπαιο του πρωταθλητή όσο και του κυπέλλου. Παίζοντας ως επιτελικός μέσος με το νούμερο «10», πίσω από τον Ρόμπερτ Λεβαντόφσκι, έγινε ένα από τα πολυτιμότερα… εργαλεία της ομάδας του.\nΜαζί με τον Γκέτσε και τον Γκουντογκάν στο γήπεδο έδειξε φοβερές δημιουργικές ικανότητες, που δύσκολα μπορούσες να βρεις σε κάποια ομάδα. Η πειθαρχεία του και ο επαγγελματισμός του ήταν από τα στοιχεία που εντυπωσίασαν και τον Φέργκιουσον.\nΤο… ονειρικό 2012/13\nΤην περίοδο 2012/13 που πήγε στους «Κόκκινους Διαβόλους», η ομάδα μετά από το 2004/05 δεν είχε κατακτήσει ούτε ένα τρόπαιο. Αποκλείστηκαν στο Champions League, το Europa League, το FA Cup, και το League Cup. Eνώ το πρωτάθλημα το έχασαν από την συμπολίτισσα Μάντσεστερ Σίτι.\nΗ «πρώτη» του Ιάπωνα έγινε στην ήττα από την Έβερτον, του μετέπειτα τεχνικού της, Ντέιβιντ Μόγιες. Παρόλα αυτά τα πράγματα πήγαν καλύτερα στην συνέχεια όταν στο ντεμπούτο του στο «Ολντ Τράφορντ», πήραν την νίκη με 1-0 επί της Φούλαμ και πέτυχε ένα όμορφο τέρμα.\nΤην δημιουργικότητα του την έδειξε στο Champions League, όταν έδωσε ασίστ στους Κάρικ και Ερνάντες στα ματς με Γαλατάσαραϊ και Μπράγκα αντίστοιχα.\nΗ καλύτερη του στιγμή με την Μάντσεστερ Γιουνάιτεντ όμως ήρθε τον Μάρτιο του 2013 για την Premier League, όταν απέναντι στην Νόριτς (ομάδα τώρα του Γιαννούλη) πέτυχε «χατ-τρικ» και το σύνολο του Φέργκιουσον βρέθηκε στην κορυφή.\nΣτην επικράτηση επί της Άστον Βίλα με 3-0, έγινε ο πρώτος Ιάπωνας που κατακτά την Premier League. To 13o και τελευταίο πρωτάθλημα της Γιουνάιτεντ με τον Φέργκιουσον στον πάγκο. Μάλιστα αγωνίστηκε σε όλη την διάρκεια των δύο τελευταίων ματς με τις Σουόνσι και Γουεστ Μπρομ (5-5).\nΉρθε η… πτώση\nΗ μεγάλη του απογοήτευση ήρθε το 2013/14 καθώς όταν πήγαινε στην Βρετανία δεν γνώριζε πως ο Σερ Άλεξ Φέργκιουσον θα αποσυρθεί σύντομα. Με τον Ντέιβιντ Μόγιες δεν μπορούσε να δείξει την ποιότητα και την δημιουργικότητα του. Έτσι οι συμμετοχές του σε όλες τις διοργανώσεις έπεσαν στις 30 ενώ σε αντίθεση με τα έξι τέρματα της πρώτης του χρονιάς στο Μάντσεστερ, δεν βρήκε καθόλου δίχτυα.\nΠαρόλα αυτά οι οπαδοί περίμεναν στην συνέχεια να δείξει και πάλι μέρος του ταλέντου του, μετά την απόλυση του Μόγιες τον Απρίλιο του 14.\nΜία αιτία για την πτώση της απόδοσης του, για πολλούς θεωρήθηκε πως αγωνιζόταν στο αριστερό άκρο της μεσοεπιθετικής γραμμής και όχι πίσω από τον φορ. Αυτήν κάλυπτε ο Γουεϊν Ρούνεϊ, που έπαιζε πίσω από τον Φαν Νιστελρόι.\nΑκόμα και σήμερα οι υποστηρικτές των «Κόκκινων» διαβόλων των θεωρούν έναν ποδοσφαιριστή ποιότητας, άψογο επαγγελματία, που δεν… φοβάται την δουλειά αλλά δεν μπόρεσε να προσφέρει όσα θα μπορούσε στην Premier League.\nH επιστροφή στην Ντόρτμουντ\nΤην περίοδο 2014/15 γύρισε στην Ντόρτμουντ όπου ξαναέσμιξε με τον Γιούργκεν Κλοπ, όπου και έκατσε μέχρι το τέλος της σεζόν 2018/19, πριν τελικά… μετακομίσει στην Σαραγόσα.\n« Ολυμπιακός – ΠΑΟΚ: O Φέλιξ Μπριχ σφυρίζει το ντέρμπι!\nΑτρόμητος – Ολυμπιακός: Το γκολ του Μπρούμα στις καθυστερήσεις (vid) »


Εταιρείες χωρίς διοίκηση. Ένα συσσωρευμένο πρόβλημα | Capital\nΔευτέρα, 01-Φεβ-2021 00:03\nΕταιρείες χωρίς διοίκηση. Ένα συσσωρευμένο πρόβλημα\nΤου Αθανάσιου Ρήγα\nΤη δεκαετία της οικονομικής κρίσης πολλές εταιρείες συσσώρευσαν υποχρεώσεις προς προμηθευτές, τράπεζες, Δημόσιο και Ασφαλιστικούς φορείς (Δανειστές). Στη συνεχεία εγκαταλείφτηκαν από τους ιδιοκτήτες τους, χωρίς να τεθούν σε λύση και εκκαθάριση προκειμένου να ρευστοποιηθούν τα πάγια της εταιρείας και να εξυπηρετηθεί τουλάχιστον μέρος των υποχρεώσεων τους. Πολλές από αυτές τις εταιρείες έχουν στην κυριότητα τους και ακίνητα. Και που είναι το πρόβλημα;\nΜέρος του οικονομικού κύκλου της επιχείρησης αποτελεί και η διαδικασία της εκκαθάρισης, όπου, έστω και μερικά, επέρχεται μια αποκατάσταση της ανισορροπίας που προκάλεσαν οι οφειλές της. Για την ταλαιπωρημένη ελληνική οικονομία τούτο είναι κομβικής σημασίας. Μέσω της ρευστοποίησης της εταιρικής περιουσίας και ειδικά της ακίνητης, οι ενυπόθηκες τράπεζες θα λάβουν το 65% του πλειστηριάσματος και το δημόσιο και οι προμηθευτές το 25% και 10% αντίστοιχα. Άπαντες θα ανακτήσουν, μέρος των απωλειών, μια χρονίζουσα εκκρεμότητα θα κλείσει και το ακίνητο θ’ αξιοποιηθεί από τον νέο ιδιοκτήτη. Όσο δυσάρεστο και αν ακούγεται αυτή είναι μια από τις διαδικασίες ανακύκλωσης των οικονομικών πόρων.\nΌμως για να προχωρήσει νομικά η ρευστοποίηση η εταιρεία θα πρέπει να διαθέτει εκπροσώπηση, διοικητικό συμβούλιο για τις ΑΕ (τριμελές τουλάχιστον) και νόμιμο εκπρόσωπο για ΕΠΕ & ΙΚΕ. Εδώ εδράζεται η εγκατάλειψη του νομικού προσώπου από τους ιδιοκτήτες του. Είτε η θητεία του ΔΣ έχει λήξει (ΑΕ), είτε ο νόμιμος εκπρόσωπος έχει παραιτηθεί ή αποβιώσει (ΕΠΕ & ΙΚΕ). Με άλλα λόγια οι εταιρείες αυτές είναι ακέφαλες με αποτέλεσμα οι δανειστές να αδυνατούν νομικά να προβούν στη ρευστοποίηση της εταιρικής περιουσίας.\nΟ νόμος προβλέπει τη δυνατότητα όποιος έχει έννομο συμφέρον να ζητήσει από το δικαστήριο τον διορισμό προσωρινής διοίκησης (άρθρο 69 ΑΚ). Προφανώς τα μέλη της προσωρινής διοίκησης που θα προταθούν από τους Δανειστές θα είναι άσχετα με την εταιρεία και τους ιδιοκτήτες αυτής. Το δικαστήριο οριοθετηθεί με τη δικαστική απόφαση το εύρος της εξουσίας της προσωρινής διοίκησης. Επομένως οι δανειστές μπορούν νομικά να καλύψουν το κενό της εκπροσώπησης.\nΘεωρητικά ναι, πρακτικά όχι. Και τούτο διότι οι εταιρείες αυτές έχουν συσσωρευμένα όπως είπαμε χρέη από μερικές δεκάδες χιλιάδες ευρώ μέχρι εκατομμύρια (βλέπε https://www.aade.gr/menoy/statistika-deiktes/dimosiopoiisi-ofeileton-me-hrei-ano-ton-150000eu) προς το Δημόσιο και τα Ασφαλιστικά Ταμεία. Όπως είναι γνωστό οι δύο αυτοί φορείς έχουν αποκτήσει αυτόματες δυνατότητες αναγκαστικής είσπραξης. Μόλις διαπιστωθεί ενεργοποίηση εκπροσώπησης, έστω και προσωρινή, εξαπολύουν μέτρα αναγκαστικής είσπραξης κατά της ατομικής περιουσίας των μελών της προσωρινής διοίκησης. Οι τραπεζικοί τους λογαριασμοί δεσμεύονται προς εξόφληση των παλαιών εταιρικών χρεών η ακίνητη περιουσία τους κατάσχεται. Είναι προφανές ότι οποιοσδήποτε σώφρων άνθρωπος, θα απέρριπτε την πρόταση συμμετοχής σε προσωρινή διοίκηση σε κλάσματα του δευτερολέπτου. Έτσι οι εταιρείες αυτές στροβιλίζονται ακέφαλες επί χρόνια στις οικονομικές καταστάσεις των δανειστών και στα στοιχεία οφειλετών του Δημοσίου.\nΌμως έχουν πράγματι τα μέλη της προσωρινής διοίκησης ευθύνη για τα χρέη του νομικού προσώπου; Η απάντηση είναι όχι, αλλά αυτή προέρχεται αποκλειστικά από την ερμηνεία των σχετικών διατάξεων από τα ελληνικά δικαστήρια. Θεμέλιο αποτελεί η απόφαση 2030/2004 του ΣτΕ που έκρινε ότι οι διατάξεις περί της αλληλέγγυας με το νομικό πρόσωπο ευθύνης των νομίμων εκπροσώπων, ως στενώς ερμηνευτέες, δεν εφαρμόζονται προκειμένου περί προσωρινής διοίκησης που διορίστηκε με δικαστική απόφαση κατά το άρθρο 69 ΑΚ. Ομοίως ο ΑΠ με την 378/2019 απόφαση του έκρινε ότι οι σχετικές διατάξεις πρέπει να ερμηνεύονται στενά με συνέπεια η όποια ευθύνη μελών προσωρινής διοίκησης να αφορά μόνο τα όποια χρέη που δημιουργήθηκαν κατά τη διάρκεια της θητείας της. Το Διοικητικό Πρωτοδικείο Αθηνών με την 12040/2019 απόφαση του έκρινε ότι τα διορισμένα στην προσωρινή διοίκηση ανώνυμης εταιρείας, βάσει δικαστικής απόφασης του άρθρου 69 του Α.Κ. δεν ευθύνονται για την καταβολή των οφειλόμενων εκ μέρους ανώνυμης εταιρείας προς το Ι.Κ.Α.-Ε.ΤΑ.Μ. ασφαλιστικών εισφορών. Τέλος το ΣτΕ με την 2816/2020 απόφαση του έκρινε ότι η προσωπική και αλληλέγγυα ευθύνη των εκκαθαριστών εταιρειών περιορισμένης ευθύνης, ανακύπτουσα κατά το μεταγενέστερο της λύσεως του νομικού προσώπου στάδιο της εκκαθαρίσεώς του, δεν καταλαμβάνει τις υπάρχουσες, κατά τον χρόνο λύσης της εταιρείας, φορολογικές της οφειλές.\nΗ ελληνική δικαιοσύνη, ορθά αντιλαμβανόμενη, αφενός το ρόλο των μελών της προσωρινής διοίκησης, αφετέρου της ανάγκης ακέφαλες εταιρείες να εκκαθαριστούν έχει, ήδη από το 2004 στο ανώτατο δυνατό επίπεδο του ΣτΕ, ξεκάθαρα αποσυσχετίσει την προσωπική και αλληλέγγυα με την εταιρεία ευθύνη που βαρύνει τα πρόσωπα που τα διοικούν από εκείνη των μελών προσωρινής διοίκησης και εκκαθαριστών αυτών. Και όμως το Δημόσιο συνεχίζει να καταδιώκει ανθρώπους και τις περιουσίες αυτών, που ουδεμία σχέση έχουν με τα συγκεκριμένα χρέη, αναλώνει πόρους σε ατέρμονες και αδιέξοδες δίκες που κρατούν χρόνια και εν τέλει το ίδιο εμποδίζει τη διαδικασία είσπραξης των πόρων που του αναλογούν (το 25% του πλειστηριάσματος).\nΦρονώ ότι το πρόβλημα είναι προφανές, αλλά εξίσου προφανής είναι και η λύση, αυτή της ξεκάθαρης νομοθετικής ρύθμισης του ζητήματος, ώστε τα όργανα του Δημοσίου να παύσουν να καταδιώκουν μέλη προσωρινής διοίκησης και εκκαθαριστές. Έτσι θα απελευθερωθεί με ασφάλεια δικαίου η διαδικασία ρευστοποίησης, η οποία θα έχει πολλαπλασιαστικά οφέλη για το σύνολο της εθνικής οικονομίας.\n* Ο κ. Αθανάσιος Ρήγας είναι Δικηγόρος LL.M (multi), με ειδίκευση στο εμπορικό και τραπεζικό Δίκαιο.


Η Αλικη Στη Χωρα Των Κβαντων - Θετικες επιστημες (BKS.0310040)\nΑρχική > Βιβλία > Θετικές Επιστήμες > Η ΑΛΙΚΗ ΣΤΗ ΧΩΡΑ ΤΩΝ ΚΒΑΝΤΩΝ\nΗ Αλίκη στη χώρα των κβάντων είναι η συναρπαστική φανταστική περιήγηση του Gilmore στον κόσμο της κβαντικής φυσικής -το σύμπλεγμα των θεωριών για τη φύση των υποατομικών σωματιδίων που χρησιμοποιούν οι σύγχρονοι επιστήμονες για να εξηγήσουν το φυσικό σύμπαν. Μέσα από την αλληγορία των περιπετειών και των συναντήσεων της Αλίκης, ο Gilmore αποσαφηνίζει τα ουσιώδη χαρακτηριστικά του κβαντικού κόσμου καθιστώντας τα προσιτά στον μη ειδικό. Το βιβλίο αποτελεί μια συναρπαστική εισαγωγή σε ουσιώδεις αλλά συχνά δύσληπτες έννοιες σχετικά με τον κόσμο τον οποίο ενοικούμε. Δεν είναι απαραίτητο να διαθέτετε πολλές μαθηματικές γνώσεις για να το παρακολουθήσετε. Αυτό που χρειάζεστε είναι διάθεση για πνευματικές περιπέτειες και υγιή περιέργεια για τον κόσμο που μας περιβάλλει.\nΟ Robert Gilmore είναι λέκτορας φυσικής στο Πανεπιστήμιο του Μπρίστολ, στην Αγγλία.\nΗ ΑΛΙΚΗ ΣΤΗ ΧΩΡΑ ΤΩΝ ΚΒΑΝΤΩΝ (BKS.0310040)\n24.39 € -17% = 20.24 €\nΗ ΑΛΙΚΗ ΣΤΗ ΧΩΡΑ ΤΩΝ ΚΒΑΝΤΩΝ BKS.0310040 ΓΚΙΛΜΟΡ ΡΟΜΠΕΡΤ ΓΚΙΛΜΟΡ ΡΟΜΠΕΡΤ ΘΕΤΙΚΕΣ ΕΠΙΣΤΗΜΕΣ Η ΑΛΙΚΗ ΣΤΗ ΧΩΡΑ ΤΩΝ ΚΒΑΝΤΩΝ


Stonehenge Αγαπίδου Χριστίνα Αγαπίδου Χριστίνα. - ppt κατέβασμα\nStonehenge Αγαπίδου Χριστίνα Αγαπίδου Χριστίνα.\nΔημοσίευσεArtemas Mates Τροποποιήθηκε πριν 3 χρόνια\nΠαρουσίαση με θέμα: "Stonehenge Αγαπίδου Χριστίνα Αγαπίδου Χριστίνα."— Μεταγράφημα παρουσίασης:\n1 Stonehenge Αγαπίδου Χριστίνα Αγαπίδου Χριστίνα\n2 Περιεχόμενα Θέμα εργασίας & στοιχεία φοιτητή (σελ. 1)\nΙστορικά στοιχεία (σελ. 3) Γενικές πληροφορίες (σελ. 4) Αρχιτεκτονική του Stonehenge (σελ. 5) Ποιοι έχτισαν το Stonehenge (σελ. 6,7) Ποια είναι τα προτερήματα του Stonehenge (σελ. 8,9) Αγαπίδου Χριστίνα\n3 Ιστορικά στοιχεία Βρίσκεται στην Αγγλία, στην κομητεία του Wiltshire.\nΚατασκευάστηκε στα 2500 και 2000 χρόνια π.Χ. Το κυκλικό του ανάχωμα και η τάφρος χρονολογήθηκαν το 3100 π.Χ. Αγαπίδου Χριστίνα\n4 Γενικές πληροφορίες Το όνομα Stonehenge προέρχεται απο τις\nαρχαίες αγγλικές λέξεις “Stanhen gist” που σημαίνει “κρεμαστοί λίθοι”. Οι λίθοι μεταφέρθηκαν από λατομεία της Ουαλίας. Το Stonehenge ήταν σε χρήση για χρόνια ως λατρευτικός χώρος και ως αστρονομικό παρατηρητήριο. Αγαπίδου Χριστίνα\n5 Αρχιτεκτονική του Stonehenge\nΥπάρχει ένα κυκλικό ανάχωμα που περιβάλεται απο μια τάφρο. Οι λίθοι του Stonehenge έχουν τοποθετηθεί κυκλικά με άριστο αρχιτεκτονικό τρόπο. Οι οικοδόμοι στην βάση της τάφρου τοποθέτησαν οστά βοδιών και αλαφιών. Στο εσωτερικό υπάρχει ένας κύκλος από 56 λάκκους οι οποίοι αποτελούσαν την βάση για ξύλινες κατασκευές. Στους 25 απ’αυτούς λάκκους βρέθηκαν ευρήματα που επιβεβαιώνουν την καύση νεκρών. Αγαπίδου Χριστίνα\n6 Ποιοι έχτισαν το Stonehenge;\nΜέχρι σήμερα δεν έχει βρεθεί από ποιους είναι χτισμένο το μνημείο.Υπάρχουν πολλές μαρτυρίες οι οποίες όμως είναι αμφισβητούμενες. Μερικές απ’ αυτές είναι: Χτίστηκε από τους Τζέφρεϊ του Μονμάουθ και Μέρλιν το μ.Χ Ο Γουόλτερ Τσάρλτον εκφράζει πως χτίστηκε από τους Δανούς και αποτελούσε το κοινοβούλιο τους. Αγαπίδου Χριστίνα\n7 Ο Τζον Όμπρεϊ υποστηρίζει ότι το Στόουνχετζ ήταν ναός χτισμένος απο τους Δρυϊδες.\nΟ Εκαταίος ο Αβδηρίτης και ο Διόδωρος ο Σικελιώτης αναφέρουν πως ένας λαός με το όναμα υπερβόρειοι είχαν κατασκευάσει έναν κυκλικό ναό σαν κι αυτόν του Stonehenge. Το 1740 ο Γουίλιαμ Στάνκλεϊ επανεξέτασε την υπόθεση πως το έχτισαν Δρυϊδες Αγαπίδου Χριστίνα\n8 Ποια είναι τα προτερήματα του Stonehenge;\nΗ τοποθεσία στην οποία βρίσκεται το μνημείο παρουσιάζει μεγάλο ενδιαφέρον. Αγαπίδου Χριστίνα\n9 Η αρχιτεκτονική ακρίβεια με την οποία είναι τοποθετημένοι οι λίθοι του Stonehenge, δημιουργεί ένα ευχάριστο ορατό αποτέλεσμα στα μάτια του κόσμου που το επισκέπτεται. Αγαπίδου Χριστίνα\n10 Επίλογος Το μνημείο Stonehenge στην Αγγλία (2.000π.Χ), αποτελεί ένα από τα πιο σημαντικά και ενδιαφέροντα τουριστικά μνημεία, λόγω της αρχιτεκτονικής δομής και της ιστορίας του που είναι μοναδικές στον κόσμο. Αγαπίδου Χριστίνα\nΚατέβασμα ppt "Stonehenge Αγαπίδου Χριστίνα Αγαπίδου Χριστίνα."\nΑΞΙΟΘΕΑΤΑ ΟΛΟΥ ΤΟΥ ΚΟΣΜΟΥ!!!


10/03/2019 – i12.gr\nΟ Γιάννης Σγουρόπουλος είναι ο πρωταθλητής Ευρώπης στο απλό των ανδρών έως 21 ετών για το 2019\n10/03/2019 10/03/2019 Αφήστε ένα σχόλιο για το Ο Γιάννης Σγουρόπουλος είναι ο πρωταθλητής Ευρώπης στο απλό των ανδρών έως 21 ετών για το 2019\nΟ Γιάννης Σγουρόπουλος, μετά τους ευρωπαϊκούς τίτλους στο απλό νέων το 2017 και το 2018, καταφέρνει ανάλογη επιτυχία και στην πρώτη του χρονιά στην κατηγορία των αθλητών κάτω των 21 ετών. Διατηρεί ευρωπαϊκό στέμμα, εντυπωσιάζει όλο τον κόσμο του αθλήματος διαφημίζοντας τη χώρα μας και δείχνει με τον πλέον πειστικό τρόπο ότι είναι παίκτης κορυφαίας […]\n10/03/2019 Αφήστε ένα σχόλιο για το Ενημέρωση του Ι.Σ.Ρ. για τον Ιατρό Εργασίας\nΜε το παρόν θέλουμε να ενημερώσουμε τους εργοδότες επιχειρήσεων και οργανισμών που απασχολούν άνω των 50 εργαζόμενων ότι είναι υποχρεωτικό να διορίσουν Ιατρό Εργασίας. Παράλληλα σύμφωνα με το 186/1995, ιατρός εργασίας θα πρέπει να υπάρχει και σε όλες τις εταιρείες οι οποίες χρησιμοποιούν συγκεκριμένους βλαπτικούς παράγοντες ανεξάρτητα από τον συνολικό αριθμό των εργαζομένων σε αυτές […]\n10/03/2019 Αφήστε ένα σχόλιο για το Αλλάζουν τα πάντα στον κινηματογράφο: Οι θεατές θα µπαίνουν στις ταινίες..!!\nΕνα πλέγµα νέων επαναστατικών τεχνολογιών και συστηµάτων παραγωγής και π αρακολούθησης ταινιών έρχεται να αλλάξει τον κόσµο του σινεµά. Η νέα παράσταση «Ωκεανοί: Ο Γαλάζιος Πλανήτης µας» στο νέο ψηφιακό πλανητάριο του Ιδρύµατος Ευγενίδου αποκαλύπτει µε τον πλέον εντυπωσιακό τρόπο άγνωστες πτυχές του θαλάσσιου κόσµου. Οµως η συγκεκριµένη παράσταση έχει ένα επιπλέον ιδιαίτερα ενδιαφέρον στοιχείο. […]\n10/03/2019 10/03/2019 Αφήστε ένα σχόλιο για το Πότε ανακοινώνεται το νέο σύστημα εισαγωγής σε ΑΕΙ και ΤΕΙ\nΗ τελική μορφή που θα έχει το νέο πλαίσιο εισαγωγής στα ΑΕΙ δεν έχει δει ακόμα το φως της δημοσιότητας Τέλος στην αναμονή χιλιάδων μαθητών, γονέων και εκπαιδευτικών θα δοθεί αυτή την εβδομάδα, με την ανακοίνωση του τελικού σχεδίου του υπουργείου Παιδείας για τον τρόπο εισαγωγής μέσω Πανελλαδικών Εξετάσεων στην Τριτοβάθμια Εκπαίδευση. Αν και οι […]\n10/03/2019 Αφήστε ένα σχόλιο για το Τι συμβολίζει το πέταγμα του χαρταετού;\nΚαθαρά Δευτέρα κι ο ουρανός γεμίζει πολύχρωμους χαρταετούς που συναγωνίζονται ποιος θα πάει πιο ψηλά. Τι συμβολίζει όμως το πέταγμα του χαρταετού; Η καθαρά Δευτέρα κατά την Ορθόδοξη εκκλησία είναι η μέρα που ο άνθρωπος καθαρίζεται ψυχικά και σωματικά και προετοιμάζεται για την μεγάλη νηστεία της Σαρακοστής. Ο χαρταετός έχει τις ρίζες του στην αρχαιότητα. […]\nΗ παράταξη «Ρόδος Αξιών» ανακοινώνει την υποψηφιότητα του Θανάση Τσαμπίκου Κλαδάκη.\n10/03/2019 Αφήστε ένα σχόλιο για το Η παράταξη «Ρόδος Αξιών» ανακοινώνει την υποψηφιότητα του Θανάση Τσαμπίκου Κλαδάκη.\nΗ παράταξη «Ρόδος Αξιών» ανακοινώνει την υποψηφιότητα του Θανάση Τσαμπίκου Κλαδάκη. Η ανακοίνωση εκλεκτών υποψηφίων με την παράταξή μας συνεχίζεται, και φανερώνει τη δυναμική που αποκτά η «Ρόδος Αξιών» σε αυτές τις δημοτικές εκλογές, με μπροστάρηδες, ανθρώπους που οραματίζονται ένα καλύτερο μέλλον για τον τόπο τους. Ένας από αυτούς είναι και ο Θανάσης Τσαμπίκος Κλαδάκης, […]\n10/03/2019 Αφήστε ένα σχόλιο για το Τότε… Σαν σήμερα 10 Μαρτίου\n1629 Ο Κάρολος Α’ της Αγγλίας διαλύει το κοινοβούλιο ξεκινώντας την 11ετή τυραννία του. 1804 Το έδαφος της Λουιζιάνας περνάει στις ΗΠΑ από τη Γαλλία με επίσημη τελετή στο Σεν Λούις. 1831 Ιδρύεται η γαλλική Λεγεώνα των Ξένων από τον βασιλιά Λουδοβίκο – Φίλιππο για την ενίσχυση του στρατού του στον πόλεμο στην Αλγερία. 1896 […]\nΈχετε νιώσει ποτέ την ανάγκη να περπατήσετε ξυπόλυτοι στην παραλία ή να νιώσετε το γρασίδι ανάμεσα στα δάχτυλα των ποδιών σας; Απ’ ότι φαίνεται η τάση αυτή έχει βαθύτερη ρίζα πέρα από το ότι μας κάνει να νιώθουμε καλύτερα. ‘Εχει επανειλημένως αποδειχτεί πως υπάρχει μια σημαντική ηλεκτρική αλληλεπίδραση μεταξύ της γης και του καθένος από […]\n10/03/2019 Αφήστε ένα σχόλιο για το Τρεις δεσμεύσεις του Στράτου Καρίκη και της ΝΕΑΣ ΜΕΡΑΣ απέναντι στους επαγγελματίες και οδηγούς ταξί.’’\nΜε το σύλλογο ιδιοκτητών ταξί συναντήθηκε ο υπ.Δήμαρχος Ρόδου Στράτος Καρίκης. Η συνάντηση κρίνεται εποικοδομητική και ειλικρινής από τις δύο πλευρές αφού τέθηκαν σημαντικά ζητήματα από τους επαγγελματίες, οδηγούς ταξί αλλά και ερωτήματα προς τον υποψήφιο δήμαρχο της ΝΕΑΣ ΜΕΡΑΣ. Από την πλευρά των ιδιοκτητών ταξί τέθηκε το ζήτημα των κυκλοφοριακών παρεμβάσεων αλλά και της […]


«Η ΝΔ προσπαθεί να κρύψει το πραγματικό της πρόγραμμα» | Γιάννης Δραγασάκης\nΣυνέντευξη στον ραδιοφωνικό σταθμό του Αθηναϊκού-Μακεδονικού Πρακτορείου Ειδήσεων «Πρακτορείο 104,9 FM» και στους δημοσιογράφους Σοφία Παπαδοπούλου και Κώστα Παπαδάκη.\nΟ @syriza_gr έχει διαμορφώσει ένα πρόγραμμα ολοκληρωμένο, με συγκεκριμένους στόχους, ποσοτικοποιημένα στοιχεία & σαφές χρονοδιάγραμμα. Η ΝΔ, αντίθετα, δεν έχει πρόγραμμα, έχει συνθήματα #praktoreio\n— Γιάννης Δραγασάκης (@YDragasakis) 24 Ιουνίου 2019\nΗ ΝΔ λέει ότι ο ΣΥΡΙΖΑ έφερε υπερφορολόγηση. Δηλαδή πριν από το 2015 υπήρχε υποφορολόγηση; Οπότε, αν φύγει ο ΣΥΡΙΖΑ, θα μειωθεί η φορολογία; Μα η συντριπτική πλειονότητα των φόρων επιβλήθηκε μεταξύ 2010-2014. Άρα δεν είναι σοβαρή αυτή η επιχειρηματολογία #praktoreio\nΑκόμη & αν η ΝΔ, εάν εκλεγόταν κυβέρνηση, μείωνε τη φορολογία όσο λέει ότι θα ήθελε, ποιες δαπάνες θα έκοβε για να έχει δημοσιονομική ισορροπία; Τις δαπάνες στην Υγεία; Στην Παιδεία; Στις συντάξεις; Οι σιωπές της ΝΔ επιχειρούν να κρύψουν τις πραγματικές προθέσεις #praktoreio\nΕίναι δυνατόν να εγκαλεί ο κ. Μητσοτάκης & η ΝΔ τον ΣΥΡΙΖΑ για τις επενδύσεις; Ποιες επενδύσεις έχει να επιδείξει η ΝΔ επί των ημερών της; Ας τις συγκρίνουμε μ’ αυτές που έγιναν μεταξύ 2015-19 #praktoreio\nΜας κατηγορούν η ΝΔ & ο κ. Μητσοτάκης για το πλεόνασμα 3,5%. Η ίδια ΝΔ & ο ίδιος κ. Μητσοτάκης οι οποίοι είχαν δεσμευθεί για πλεονάσματα 4,5% #praktoreio\nΤο 2015 αναλάβαμε μια οικονομία σε ύφεση, μια κοινωνία σε κρίση & μια χώρα χωρίς προοπτική. Σήμερα, η οικονομία είναι σε διαρκή ανάκαμψη, η κοινωνία ξαναβρίσκει τη συνοχή της & στη χώρα δημιουργείται μια νέα συλλογική αυτοπεποίθηση #praktoreio\nΕίναι πολύ δυσάρεστο για το επίπεδο της πολιτικής ζωής, ο @PrimeministerGR μ’ αίσθημα ευθύνης να συγκαλεί το αρμόδιο θεσμικό όργανο, το ΚΥΣΕΑ, για ένα μείζον θέμα & η αντιπολίτευση, απόλυτα μικροπολιτικά, να μιλά για «τεχνάσματα». Αυτό, ας το αξιολογήσουν οι πολίτες #praktoreio\nΓείτονες δεν μπορείς ν’ αλλάξεις. Μπορείς όμως να ιεραρχείς απειλές & κινδύνους. Γι’ αυτό αποδεικνύεται απόλυτα ορθή η οριστική επίλυση της εκκρεμότητας με τους βόρειους γείτονές μας, ώστε να προσηλωθούμε εκεί απ’ όπου προέρχονται οι πραγματικοί κίνδυνοι #praktoreio\nΠολύ ορθά η Ελληνική Κυβέρνηση, με ψυχραιμία & αποφασιστικότητα προσπαθεί να «περικυκλώσει» το πρόβλημα με την Τουρκία. Αξιοποιώντας τις ευρωπαικές & διεθνείς συμμαχίες μας, για να προασπίσει τα εθνικά συμφέροντα, τη σταθερότητα & την ειρήνη στην περιοχή #praktoreio\nΗ ανάγκη για περισσότερα φορολογικά έσοδα ήρθε γιατί η χώρα χρεοκόπησε, εξαιτίας & των χαμηλών εσόδων & της φοροδιαφυγής. Σήμερα, που με συστηματική δοειά βγήκαμε από τα μνημόνια & έχουμε δημοσιονομική σταθερότητα, μπορούμε να μιλάμε για μείωση βαρών #praktoreio\nΔημιουργήσαμε τα περιθώρια & σχεδιάζουμε στοχευμένες φοροελαφρύνσεις. Ήδη νομοθετήσαμε κάποιες, ακολουθούν & άλλες. Στοχευμένες όμως με κριτήριο την ανάπτυξη & τη φορολογική/κοινωνική δικαιοσύνη. Όχι οριζόντιες που ευνοούν τους κρατικοδίαιτους & τους λίγους ισχυρούς #praktoreio\n«Έχουμε ένα σχέδιο για την επόμενη τετραετία, επεξεργασμένο, με συγκεκριμένους στόχους – σε πολλές περιπτώσεις και ποσοτικοποιημένους και κοστολογημένους. Από την άλλη μεριά αυτό που ακούμε είναι συνθήματα, για φορολογική ελάφρυνση, μικρότερους φόρους», είπε ο κ. Δραγασάκης, προσθέτοντας ότι «δεν υπάρχει άνθρωπος ή υπουργός ή πολίτης που να μη θέλει χαμηλότερους φόρους», όμως, «το ερώτημα είναι πώς θα εξασφαλιστεί αυτό». «Κι εμείς έχουμε αναγγείλει κι έχουμε υλοποιήσει κι έχουμε στο πρόγραμμά μας νέες στοχευμένες φοροελαφρύνσεις. Αν, λοιπόν, επιχειρήσει να κάνει ο κ. Μητσοτάκης περισσότερες φοροελαφρύνσεις από ό,τι επιτρέπει η δημοσιονομική θέση της χώρας, θα προχωρήσει σε μείωση των δαπανών τότε; Θα κάνει πίσω; Ποιες δαπάνες θα μειώσει;», διερωτήθηκε. «Καλλιεργεί την άποψη η ΝΔ ότι η υπερφορολόγηση είναι ένα πρόβλημα που εμφανίστηκε με τον ΣΥΡΙΖΑ και άρα αν φύγει ο ΣΥΡΙΖΑ την επομένη θα γιορτάσουμε μείωση φόρων. Ε, αυτό είναι ένα ψέμα. Ο μεγάλος όγκος των φόρων -και ποσοτικά και ποιοτικά- μπήκε μετά τη χρεοκοπία της χώρας και την προσφυγή στο Διεθνές Νομισματικό Ταμείο», πρόσθεσε.\nΣχετικά με την πολιτική αντιπαράθεση για το ύψος των πλεονασμάτων ο αντιπρόεδρος της κυβέρνησης σχολίασε: «Το συνειδητό λάθος του κ. Μητσοτάκη είναι ότι δεν απαντάει στο ερώτημα: Πώς επιβλήθηκαν αυτά τα υπερπλεονάσματα; Ο ίδιος δεν τα ψήφισε στη Βουλή; Το τρίτο μνημόνιο η ΝΔ δεν το ψήφισε; Αυτό δεν ήταν προϊόν του συμβιβασμού, εκεί μέσα δεν ήταν το όριο του 3,5%, που πρέπει να έχουμε πλεόνασμα, από το 4,5%, που είχαν δεσμευθεί αυτοί; Βλέπουμε ότι ο κ. Μητσοτάκης κατηγορεί άλλους για ψεύτες, ενώ ο ίδιος έχει ανάγει σε βασικός τρόπο άσκησης πολιτικής τη διαστρέβλωση της πραγματικότητας […] Η συμφωνία ήλθε στη Βουλή, την ψήφισε και η Νέα Δημοκρατία, αυτή τη συμφωνία υλοποιεί η κυβέρνηση. Βεβαίως, στα χρόνια αυτά, μέχρι το 2018, δεν μπορούσες δημοσιονομικά από την αρχή του χρόνου να είσαι απόλυτα βέβαιος ότι στο τέλος θα κλείσεις στο 3,5%, διότι μπορεί η είσπραξη ενός φόρου να μην πήγαινε τόσο καλά ή να πήγαινε καλύτερα, μπορεί οι εισφορές στα ταμεία να ήταν ελλιπείς ή πλεονασματικές, μπορεί μια δαπάνη σου να μην εκτελείτο στην ώρα της, διότι ένα έργο είχε σκαλώσει σε μία προσφυγή στο ΣτΕ, είναι πολλοί παράγοντες που καθορίζουν το αποτέλεσμα. Θέλαμε να πιάσουμε τον στόχο οπωσδήποτε, άρα πάντα βάζαμε μία “καβάτζα” και όταν βλέπαμε ότι κάτι περίσσευε στο τέλος το δίναμε ως έκτακτο βοήθημα […] Κι αυτή ήταν μια παρεξήγηση, τώρα που βγήκαμε από τα μνημόνια δεν έχουμε λόγους να κάνουμε έκτακτα μέτρα, αλλά εφαρμόζουμε μόνιμες πολιτικές στον βαθμό που μπορούμε».


Γιώργος Θεοφάνους: Οι νέες συνεργασίες του και ο ρόλος του στο J2US | music.net.cy\nHome SHOWBIZ & LIFE Γιώργος Θεοφάνους: Οι νέες συνεργασίες του και ο ρόλος του στο J2US\nΟ Γιώργος Θεοφάνους μίλησε στην εκπομπή Ευτυχείτε για όλα όσα ετοιμάζει με σπουδαίους καλλιτέχνες αλλά και για τον νέο το ρόλο στο Just The Two of Us.\nJ2US: Ο γνωστός μουσικοσυνθέτης μίλησε για τις νέες συνεργασίες, τα νέα τραγούδια με τη Δέσποινα Βανδή και το ζεϊμπέκικο του Κώστα Καραφώτη αλλά και τον ρόλο του στο J2US.\nΌπως αποκάλυψε ο Γιώργος Θεοφάνους, στο λαμπερό σόου θα προτείνει τα τραγούδια στα ζευγάρια, τονίζοντας όμως ότι εκείνος απλά θα έχει συμβουλευτικό χαρακτήρα καθώς ο κάθε διαγωνιζόμενος θα έχει το δικαίωμα να επιλέξει ένα άλλο τραγούδι.\nΟ ίδιος τόνισε επίσης ότι δεν θα είναι παρών στα live αλλά θα έχει ενεργό ρόλο στην προετοιμασία των παικτών.\nΆφησε όμως ένα ενδεχόμενο να δώσει το παρών στο live της επόμενης Κυριακής αν τελικά παρουσιάσουν με τη Δέσποινα Βανδή το νέο τραγούδι που έχουν ετοιμάσει.\nΔείτε το βίντεο με όσα αποκάλυψε ο Γιώργος Θεοφάνους στην εκπομπή.\nΠροηγούμενο ΆρθροΑυτό είναι το νέο ζευγάρι στο GNTM\nΕπόμενο ΆρθροΟκτώβριος: Μήνας αφιερωμένος στην πρόληψη του καρκίνου του μαστού


Φωτοσκίαση με πατίνα - Βάλε φαντασία!!!!\nΚεντρική σελίδα σημειώσεων\nΌλες οι σημειώσεις\nΦωτοσκίαση με πατίνα\nΠροστέθηκε από τον/την Eleftheria στις 3 Μάιος 2010 στις 0:28\nΟι πατίνες κατά την γνώμη μου είναι από τα πιο δύσκολα υλικά που μπορεί να χρησιμοποιήσει κανείς. Η πατίνα είναι υγρή και αρκετά πηχτή. Μπορεί να την βρει κανείς σε διάφορα χρώματα αλλά δυστυχώς η ποικιλία δεν είναι τόσο μεγάλη. Δεδομένου ότι δεν είναι χρώμα νερού είναι αρκετά δύσκολο στην χρήση. Προσωπικά νομίζω ότι το μάθημα για τις πατίνες είναι μακράν το πολυτιμότερο που έχω κάνει. Αν και τις περισσότερες φορές που έχω προσπαθήσει, τα έχω ψιλοκάνει θάλασσα. Αλλά όταν βλέπω την Μάγια να το κάνει (από την οποία και έμαθα για την πατίνα) φαίνεται τόσο εύκολο! Από την άλλη ομολογώ ότι παρόλο που για μένα είναι ο καλύτερος τρόπος φωτοσκίασης. Βέβαια να σημειώσω ότι δεν είναι πανάκια η πατίνα. Το κάθε έργο είναι ξεχωριστή περίπτωση και η φωτοσκίαση που του ταιριάζει είναι στην κρίση του καλλιτέχνη.\nΗ φωτοσκίαση ξεκινά μετά που έχουμε κολλήσει το μοτίβο μας.\n1. Φροντίζουμε το πινέλο μας να είναι αρκετά σκληρό (η Μάγια μου έχει πει ότι τα πινέλα που χρησιμοποιεί για την πατίνα δεν τα καθαρίζει κάθε φορά για να είναι πιο σκληρά). Βάζουμε λίγη ποσότητα πατίνας στο πινέλο και το πατάμε ελαφρά σε ένα χαρτί κουζίνας για να φύγουν τα περισσεύματα.\n2. Κάνουμε μια λεπτή γραμμή στα σημεία που θέλουμε πολύ κοντά στο μοτίβο μας.\n3. Ξανασκουπίζουμε το πινέλο να φύγει το περισσότερο χρώμα και αρχίζουμε να απλώνουμε το χρώμα που βάλαμε σιγά καθώς απομακρυνόμαστε από το μοτίβο.\nΜην ξεχνάτε ότι σκοπός της φωτοσκίασης είναι να δώσουμε βάθος στο μοτίβο μας. Συνεπώς, δεν βάζουμε πατίνα παντού γύρω από το μοτίβο μας αλλά μόνο σε ορισμένα σημεία. Για να καταλάβετε που χρειάζεται να μπει πατίνα και που όχι, φανταστείτε αν έπεφτε φως πάνω στο μοτίβο σας που θα έκανε αυτό σκιά. Μια ασφαλής όμως τακτική είναι η εξής: Βάζουμε πατίνα στο κάτω μέρος του μοτίβου καθώς και σε εσοχές και γωνίες.\nΤο έργο μου στο σεμινάριο της Μάγιας για πατίνα\nΜια κλειδοθήκη μου που με βοήθησε η Μάγια με την φωτοσκίαση με πατίνα.\nΤελευταία ενημέρωση: Eleftheria Μάι 3, 2010.


Μάζεψαν 20 σακούλες σκουπίδια από την οδό Καταραχίου μέλη του Πολιτιστικού Συλλόγου «Αρμονία» Καταράχι-Κατσικάρι-Πύργος! | Εφημερίδα Πρωινή\nΜάζεψαν 20 σακούλες σκουπίδια από την οδό Καταραχίου μέλη του Πολιτιστικού Συλλόγου «Αρμονία» Καταράχι-Κατσικάρι-Πύργος!\nΤην πρωτοβουλία καθαρισμού της οδού Καταραχίου, από τον κόμβο στην Κατακόλου μέχρι και την Αγία Μαρίνα, ανέλαβαν τα δραστήρια μέλη και οι φίλοι του Πολιτιστικού Συλλόγου «Αρμονία» Καταράχι- Κατσικάρι-Πύργος.\nΜια ευαίσθητη και φιλότιμη κίνηση του συλλόγου μέλη και φίλοι του οποίοι αφιέρωσαν χρόνο και κατάφεραν να καθαρίσουν το δρόμο απομακρύνοντας σκουπίδια και αντικείμενα που ήταν πεταμένα.\nΜέσα σε μερικές ώρες συγκέντρωσαν όχι μια, όχι δυο αλλά είκοσι τεράστιες μαύρες σακούλες με σκουπίδια, και πραγματικά η οδός … έλαμψε! Συγχαρητήρια σε όλους για την υπέροχη δράση τους!\n« Έλαμψε η Σπιάντζα!: Εθελοντικός καθαρισμός της παραλίας, του αλσυλίου και των γύρω δρόμων\nΔήμαρχος Αρχ. Ολυμπίας: Μέλημά μας ένας Δήμος καθαρός »


Οριστικό: Στην Α2 ο Ολυμπιακός – ΤΑΜΕΙΑΡΧΗΣ\n28 Ιουνίου, 2019 29 Ιουνίου, 2019 Ταμειάρχης\nΕίναι πια οριστικό. Ο Ολυμπιακός τη νέα σεζόν θα αγωνίζεται στο πρωτάθλημα της Α2, καθώς το ΑΣΕΑΔ απέρριψε τις προσφυγές των Πειραιωτών.\nTο πιο «καυτό» σίριαλ του καλοκαιριού, στο ελληνικό μπάσκετ, ολοκληρώθηκε το μεσημέρι της Παρασκευής (28/06). Ο Ολυμπιακός είχε προσφύγει στο ΑΣΕΑΔ, ζητώντας την ακύρωση της απόφασης του αθλητικού δικαστή, με την οποία η ομάδα του Πειραιά υποβιβάζεται στην Α2 κατηγορία.\nΚάτι τέτοιο δεν έγινε ποτέ, όμως με αποτέλεσμα όλες οι προσφυγές που έκανε ο Ολυμπιακος να πέσουν στο… κενό, κάτι που σημαίνει πως η νέα σεζόν θα βρει τους «ερυθρόλευκους» στην Α2, για πρώτη φορά στην ιστορία τους.\nPosted in ΑΘΛΗΤΙΚΑ ΝΕΑ, ΕΛΛΗΝΙΚΟ ΠΡΩΤΑΘΛΗΜΑ MΠΑΣΚΕΤ, ΟΛΥΜΠΙΑΚΟΣ\nPrevious postΔείτε τη Συνέντευξη Τύπου του Δημήτρη Γιαννακόπουλου (live)\nNext post“ΒΟΜΒΑ” στον ΠΑΟΚ – Τέλος ο Λουτσέσκου!


Μπράβο τους! - Παπαδάτος Παύλος\nPavlos Real News 23/03/2014 | 0\nΩς φαίνεται ζούμε στην εποχή της εικονικής πραγματικότητας, των συνωμοσιών και φυσικά του ψεκασμού! Γιατί δεν εξηγείται αλλιώς να πιστεύουν κάποιοι, ότι η τρόικα επιμένει στη διάθεση των μη συνταγογραφούμενων φαρμάκων και από τα supermarkets επειδή λένε, άκουσον άκουσον, ανήκουν σε πολυεθνικές εταιρίες!\nPrevious: Previous post: Χώρα έχουμε. Kράτος δεν έχουμε.\nNext: Next post: Μας αξίζει ένας καλός δήμαρχος, και όχι μία μαριονέτα


Αποθεώστε όλοι τον Μπεργκ! - Gentikoule\nΣαρρής —22/9, 01:07\nΑποθεώστε όλοι τον Μπεργκ!\nΟ Μανώλης Σαρρής γράφει στο blog του στο Gentikoule για το παιχνίδι με τον Παναθηναϊκό και σχολιάζει την εμφάνιση της Λεωφόρου.\nΛοιπόν έχουμε και λέμε για το ματς της Λεωφόρου\nΟ ΟΦΗ έπαιξε με τον ΧΕΙΡΟΤΕΡΟ Παναθηναϊκό της τελευταίας 10ετίας. Με 1 σουτ σε 90 λεπτά.\n3 φάσεις με το στανιό σε όλη την διάρκεια του αγώνα. Με τον Παπάζογλου να προσπαθεί μονίμως να πάρει την μπάλα και να την σπάσει δεξιά και αριστερά.\nΜε έναν Παναθηναϊκό που δεν ήξερε τι να κάνει την μπάλα.\nΤου έδωσες τόσο χώρο που σε υποχρέωσε να έχει κατοχή της μπάλας μόλις 29%! Λες και έπαιζες στην Βαρκελώνη με αντίπαλο την Μπαρτσελόνα.\nΓια ένα ολόκληρο 45λεπτο, ο ΟΦΗ περιορίστηκε σε παθητικό ρόλο και το μόνο που έκανε ήταν να αποκρούει και να διώχνει τις επιθέσεις του Παναθηναϊκού. Δημιουργία μηδέν, πλάνο μηδέν και βέβαια επίθεση μηδέν.\nΈχει όλη την ευθύνη ο Δερμιτζάκης;\nΑυτό είναι κάτι που θέλει ανάλυση. Γιατί το εύκολο είναι να ρίξουμε όλο το ανάθεμα στον προπονητή και να αφήσουμε στην άκρη τους παίκτες. Μια ομάδα όμως με πολύ μεγάλη εμπειρία, γνωρίζει τις συνθήκες του κάθε αγώνα. Και είναι δεδομένο πως όταν βγαίνουν οι παίκτες και λένε “πιστεύουμε στη νίκη” τότε ΟΦΕΙΛΟΥΝ και να το δείχνουν στην πράξη. Κανένας δεν είναι άμοιρος ευθυνών, ούτε και ο ίδιος ο Δερμιτζάκης. Αυτό όμως δεν σημαίνει ότι πρέπει να παρθεί αίμα και κεφάλια στην γκιλοτίνα…\nΟ ΟΦΗ έφτασε στο σημείο να αναστήσει αυτόν τον Παναθηναϊκό! Του 1 σουτ σε όλο το ματς και των μηδέν αυτοματισμών. Έφτασε ο ΟΦΗ στο σημείο να κάνει τον… Μπεργκ να αποθεώνεται σαν να είναι ο Ιμπραΐμοβιτς!\nΕ, τέτοιος που είσαι ρε ΟΦΗ κάτσε να αποθεώνουν όλοι τον Μπεργκ και εσένα να σε έχουν στο “φτύσιμο”! Και να μην ζητάς και τα ρέστα κιόλας!\nΓιατί να παίξεις μπάλα και να λες ότι δικαιούσαι να πάρεις κάτι από το παιχνίδι, τότε να φωνάζεις για την διαιτησία.\nΑλλά όπως έπαιξε σήμερα ο ΟΦΗ, όχι μόνο χάνει το δίκιο του αλλά θα βγουν να τον κοροϊδεύουν και από πάνω!\nnikos 22/9 1:13 πμ\nσιφονο σε ολα αλα κατι πρεπι κανι προπονιτις δεν βλεπι πως εστι ομαδα δεν παιζι μπαλα . πρεπι να αλαξουμε προπονιτι εστι μου φενετε !\nβαγγέλης 22/9 2:13 πμ\nΈΤΣΙ ΔΕΝ ΠΆΜΕ ΠΟΥΘΕΝΆ ΔΕΝ ΕΙΝΑΙ ΜΠΆΛΑ ΑΥΤΉ. ΟΎΤΕ ΈΝΑ ΚΌΡΝΕΡ ΔΕΝ ΜΠΟΡΟΎΜΕ ΝΑ ΚΆΝΟΥΜΕ ΈΝΑ ΤΊΠΟΤΑ ΉΜΑΣΤΑΝ ΈΤΣΙ ΘΑ ΝΙΚΉΣΟΥΜΕ ΤΟΝ ΠΑΟΚ. ΣΕ ΜΊΑ ΒΔΟΜΆΔΑ\ngiorgos dublin 22/9 3:10 πμ\nΜέχρι το μάτς με τον Αστέρα έλεγα ότι ο Δερμιτζάκης αξίζει πίστωση χρόνου,αφού και γκόλ βάλαμε επιτέλους και η επίθεση γενικά έδειξε καλύτερη.\nΜετά από αυτή την οικτρή εμφάνιση της ομάδας και απέναντι σε μια ομάδα με πιτσιρίκια….και δεν παίρνεις ούτε ισοπαλία…πάνε τώρα 5 αγωνιστικές και την επόμενη έχει παοκ στο ηράκλειο.Το κόβω να ναι ”Δερμιτζάκη νικάς ή χαιρετάς… ”\nυ.γ. nikos έλεος ρε φίλε,μάθε ορθογραφία !\nKoupilias 22/9 3:38 πμ\nΠροσωπικα δε με ενδιαφερει η διαιτησια του συγκεκριμενου αγωνα. Ναι κοβει το πλεονεκτημα στο Κουτσιανικουλη. Οχι δεν ειναι οφσαιντ ο Μπεργκ. Και τα λοιπα και τα λοιπα.\nΑν ημασταν Κυριοι του ΟΦΗ σε αλλες εποχες τοτε ευκολα θα λεγαμε οτι το ματς ηταν καραμπινατα στημενο. Πρωτον ο Ζβασιγια κανει την λαλακια του αιωνα. Ειχε χρονο να δωσει πισω η διπλα η εστω να διωξει. Δευτερον ο Δασκαλακης τρωει ενα αστειοτατο γκολ. Τριτον ο Λαμπροπουλος εκτελει 2 πανομοιοτυπα κορνερ στη τελευταια φαση “δωρο στην αμυνα του ΠΑΟ”.\nΕπειδη ομως περασαν αυτα (ετσι θελω να πιστευω) θα πρεπει να κοιταξει κανεις λιγο καλυτερα. Ο ΟΦΗ με τον Αστερα Τριπολης εδειξε ομολογουμενως πολλη διαθεση, ορεξη και το κυνηγησε το ματς ανηλεως. Σημερα ομως ειδαμε ενα ματς σε στυλ φιλικου αγωνα. Δεν ξερω ποιος ειναι ο Δερμιτζακης και καθε Δερμιτζακης. Ο ΟΦΗ ηταν ΑΠΑΡΑΔΕΚΤΟΣ. Δεν μιλαω ανασταλτικα επιθετικα κτλπ. Ηταν απαραδεκτη εικονα ομαδας. ΜΕ ΚΑΤΩ ΤΑ ΧΕΡΙΑ ΕΧΑΣΕ.\nΚαι τελος θα το πω πλεον γιατι το εχω καθυστερησει. Εμενα μου φαινεται ο’τι φοβαται ο Παυλος. Δεν ξηγειται αλλιως για μενα. Ο Ζε Εδουαρδο ειναι συγχρονος αμυντικος μεσος και οχι Επιτελικος Μεσος. Εκει που τον βαζει ΧΑΝΕΙ Η ΟΜΑΔΑ ΑΠΟ ΕΠΙΘΕΤΙΚΟΤΗΤΑ, ΚΑΛΥΤΕΡΟ ΠΑΣΙΝΓΚ ΓΚΕΙΜ ΚΑΙ ΓΕΝΙΚΑ ΛΕΙΤΟΥΡΓΙΚΑ.\nΣε τι διαφερει ο Δερμιτζακης απο τον Αναστοπουλο ; 4 αμυντικοι 3 αμυντικα χαφ και 3 μπροστα με ολη την ομαδα πισω απο την μπαλα οταν αμυνεται. Το ιδιο πραμα ακριβως. Μονο που ο Αναστοπουλος το εκανε και δουλευε το συστημα αυτο. Προτεινω λοιπον : Δασκαλακης, Μπουρμπος, Τριποτσερης, ΖΟΡΟ (απο δω και περα), Μιλιαζες, Μακρης κοφτης, Ζε Εδουαρδο κοφτης και πλειμεικερ, δεξια Γκαλετι, αριστερα Περογαμβρακης , “ΛΑΜΠΡΟΠΟΥΛΟΣ- πισω απο τον επιθετικο” και Παπαζογλου η Μακουκουλα μπροστα. Τολμησε το ρε Παυλο να χαρεις.\nLefteris4 22/9 4:17 πμ\nΟτι και να λεμε η ομαδα εχει κομπλεξ κατωτεροτητας. Οποτε παιζουμε με τους θεωρητικα μεγαλους χανουμε. Οσφπ παο παοκ, τα ιδια. Δεν θυμαμαι ποτε κερδισαμε τελευταια φορα. Τους βρηκαμε με την πλατη στον τοιχο, τους βρηκαμε με καλη ψυχολογια, με κακη, με τραγικη ομαδα (βλεπε παο περυσι και φετος), αλλα και παλι μια νικη δεν εχουμε καταφερει τα τελευταια χρονια.\nΤους βρησκει η καθε ομαδουλα και τους κανει πλακα και εμεις εχουμε καταντισει πελατες.\nΗ ομαδα τραγικη σημερα (ειδα μονο το 2ο ημιχρονο), φταιει και ο Δερμιτζακης, δεν φταιει ομως που ο Ζβασιγια ειναι χαζος, ουτε για το οτι δεν μπορουν με 24 τελικες να βαλουν ενα γκολ, ουτε που οι παικτες με το παραμικρο τραυματιζονται και δεν μπορουν να παιξουν μπαλα.\nΓΙΩΡΓΟΣ 22/9 4:21 πμ\nΟ ΟΦΗ ΣΕ ΟΛΑ ΜΕΧΡΙ ΤΩΡΑ ΤΑ ΜΑΤΣ ΠΑΙΖΕΙ ΧΩΡΙΣ ΕΠΙΘΕΤΙΚΟ ΠΛΑΝΟ, ΔΕΝ ΥΠΑΡΧΕΙ ΔΗΜΙΟΥΡΓΙΑ, ΔΕΝ ΥΠΑΡΧΟΥΝ ΑΥΤΟΜΑΤΙΣΜΟΙ, ΔΕΝ ΒΓΑΙΝΟΥΝ ΚΑΘΕΤΕΣ ΜΠΑΛΙΕΣ, ΔΕΝ ΥΠΑΡΧΕΙ ΚΙΝΗΣΗ , ΔΕΝ ΕΧΟΥ ΔΟΥΛΕΥΤΕΙ ΚΑΘΟΛΟΥ ΤΑ ΣΤΗΜΕΝΑ. ΜΕΣΑ ΣΕ ΟΛΑ Ο ΔΕΡΜΙΤΖΑΚΗΣ ΕΧΕΙ ΜΕΙΝΕΙ ΣΤΟΝ ΓΚΑΛΕΤΙ ΤΟΥ ΟΣΦΠ, Ο ΓΚΑΛΕΤΙ ΠΡΕΠΕΙ ΝΑ ΠΑΙΖΕΙ ΚΕΝΤΡΟ ΝΑ ΜΟΙΡΑΖΕΙ ΠΑΓΝΙΔΙ ΜΕ ΔΥΟ ΚΟΦΤΕΣ ΜΠΑΛΑΔΩΡΟΥΣ ΔΙΠΛΑ ΤΟΥ(ΒΕΡΟΝ. ΖΕ). Ο ΟΓΙΟΣ ΠΟΥ ΕΙΝΑΙ? ΤΟΝ ΕΧΕΙ ΞΕΚΙΝΗΣΕΙ ΠΟΤΕ ΒΑΣΙΚΟ? ΓΙΑΤΙ ΔΕΝ ΔΟΚΙΜΑΖΕΙ ΤΟΝ ΜΙΛΙΑΖΕΣ ΑΡ. ΧΑΦ? ΤΙ ΘΕΛΩ ΝΑ ΠΩ ΜΕ ΟΛΑ ΑΥΤΑ? ΕΧΟΥΜΕ ΕΝΑ ΜΕΤΡΙΟ, ΦΟΒΙΣΜΕΝΟ ΚΩΟΥΤΣ ΧΩΡΙΣ ΙΔΕΕΣ ΚΑΙ ΧΩΡΙΣ ΟΡΑΜΑ. ΤΟ ΜΟΝΟ ΠΟΥ ΤΟΝ ΝΟΙΑΖΕΙ ΕΙΝΑΙ ΝΑ ΣΩΣΕΙ ΤΗΝ ΟΜΑΔΑ! ΤΩΡΑ ΑΝ Ο ΠΟΥΛΙΝΑΚΗΣ ΠΑΙΡΝΟΝΤΑΣ 14 ΠΑΙΚΤΕΣ ΕΧΕΙ ΤΟ ΙΔΙΟ ΟΡΑΜΑ ΑΣ ΠΟΡΕΥΤΟΥΝ ΜΑΖΙ, ΕΜΕΙΣ ΣΥΓΝΩΜΗ ΑΛΛΑ ΔΕΝ ΘΑ ΠΑΡΟΥΜΕ!\nmixalis 4 22/9 8:48 πμ\neinai h prwth fora pou les ta pragmata opws pragmatika einai…an kai zo sto ekswteriko katafera kai eida xthes gia prwth fora agwna tou OFH kai symfwno apolyta gia thn athlia eikona ths omadas..\nh omada gia ta panhgyria, exase apo enan tragiko Panathinaiko…doiikhshsh , paiktes kai dhmosiografoi mas ta exete prhksei me thn ypomonh, alla ego blepo oxi mia omada alla ena synothleuma to opoio me ta twrina dedomena einai faborh gia ypobibasmo…meta apo 3 mhnes proetoimasias kai arketous agwnes..\nexoumw ftasei 5 th agwnistikh xwris nikh.. an den me apata h mnhmh mou kati analogo egine mono th xronia pou pesame..poly kakos oiwnos.. perysi me tous idious antipalous kai xeiroterh omada eixame 7 bathmous, fetos me theoritika kalyterh omada molis 3…\no proponhths (den tha ton krino gia tis epiloges sthn endekada, ta exoun pei alloi) makran o xeiroteros pou eixame apo tous teleutaious 3..o anasto epaize amyntika alla h omada kerdize kai kanena paixnidi kai epairne apotelesmata, h omada tou Petrakh epaize entos kaloutsiko podosfairo kai kerdize paixnidia, ektos asta na pane (alla eixe kai xalia roster)..me dermitzakh?entos meta apo 3 agwnes xwris nikh, ektos 0 bathmous kai mhden gkol kai h omada den einai kan se thesh na paiksei, an den mporei kalytera, gia to apotelesma..profanws o proponhths auto mporei auto kanei…h omada anyparkth amyntika, epithetika kai dhmiourgika..\nAuto omws pou einai to pleon anhsyxitiko einai oi dhlwseis proponhth kai paiktwn meta ton agwna…Kai oi men kai oi de einai ths apopshs oti paiksane kala kai oti tha mporousan na kerdisoun kai olas?pos me 0 telikes prospathies?pragmatika oloi tous agnooun thn pragmatikothta kai efoson symbainei auto, mallon den exoun katalabei se poso krisimh katastash brikskomaste kai den tha blepou kai ton logo na allaksoun kapoia pragmata..\ngegonos einai oti o kosmos exei ksenerwsei afantasta..kataferan pali-nai pali- na ksenerwsoun kai ton kosmo pou toso poly stathke sthn omada apo thn arxh ths xronias..\np.s: tha katanthsoume sto telos kai emeis grafikoi san th Skoda Xanthi me to na bgazoume anakoinwseis gia diaithsies kai alles paparies apo hmixrono/Telos tou agwna?\nΓΙΩΡΓΟΣ 22/9 9:07 πμ\nΟΤΑΝ ΤΟ ΚΑΛΟΚΑΙΡΙ ΦΩΝΑΖΑΜΕ ΠΗΡΑΜΕ ΠΑΙΚΤΑΡΑΔΕΣ ΚΑΙ ΠΑΜΕ ΝΑ ΣΩΘΟΥΜΕ ΕΥΚΟΛΑ, ΕΠΡΕΠΕ ΝΑ ΤΟΥΣ ΔΟΥΜΕ ΠΡΩΤΑ ΝΑ ΠΑΙΖΟΥΝ ΚΑΙ ΜΕΤΑ ΝΑ ΤΟΥΣ ΑΠΟΚΑΛΟΥΜΕ ΠΑΙΚΤΑΡΑΔΕΣ .\nΝΑ ΚΟΙΤΑΞΟΥΝΕ ΝΑ ΣΟΒΑΡΕΥΤΟΥΝΕ ΓΙΑΤΙ ΕΚΤΟΣ ΤΟ ΜΑΤΣ ΜΕ ΤΟΝ ΑΣΤΕΡΑ, ΣΤΑ ΥΠΟΛΟΙΠΑ Η ΟΜΑΔΑ ΕΙΝΑΙ ΠΟΛΥ ΚΑΚΗ.\nnemesis 22/9 10:08 πμ\nΤο καράβι άρχισε να μπατάρει και ο καπετάνιος πρέπει να πάρει αποφάσεις γρήγορα. Σε κάθε άλλη περίπτωση βλέπω να δικαιώνεται ο Παπαματθαιάκης που έλεγε να πέσουμε στη Δ για να εξυγιανθούμε. Αν συνεχίσουμε όπως αρχίσαμε η πτώση στη Β και η καταστροφή είναι δεδομένες.\nΣουλειμαν ο μεγαλομπεκρής 22/9 10:51 πμ\nΤους αναστήσαμε πάλι τους πεθαμένους. Τι να πούμε ρε παιδιά όταν δεν παίρνουμε ούτε ισοπαλία από αυτό το τσίρκο που φοράει τις φανέλες του παναθηναικού. Είμαστε άξιοι της μοίρας μας. Δερμιτζάκη ξύπνα γιατί δε σε βλέπω να κάνεις παρέλαση στο Ηράκλειο! Όμως και οι παίχτες δεν είναι άμοιροι ευθυνών. Να συνέλθουν κι αυτοί πριν αρχίσουν τα λαικά δικαστήρια!\nGIANNIS 22/9 11:09 πμ\nEGW TO LEW PANTOY KAI EDW KAI STO RADIOFWNO KAI OPOY BRETHW APO THN ARXH O DERMITZAKIS EINAI AXRHSTOS DEN XEREI TIPOTA OYTE APO STISIMO OMADAS OYTE APO DIAXIRISH PEKTWN EINAI ME MIA LEXH ANEPARKHS .KAI PISTEYW OTI AN MHNEI DYO AGONES AKOMA H OMADA THA KAEI ENTELOS NA FYGEI NYKTA\nΓιώργος 22/9 11:27 πμ\nΔιαβάζω τις δηλώσεις του Τριποτσέρη για “νίκη με ΠΑΟΚ γιατί στενεύουν τα περιθώρια” και φοβάμαι ότι λίγο μπάλα να παίξει ο ΠΑΟΚ κινδυνεύουμε με διασυρμό. Συμφωνώ απόλυτα μαζί σου Μ. Σαρρή σε όλα. Δυστυχώς τα μυνήματα που στέλνει η ομάδα από τον αγωνιστικό χώρο είναι αποκαρδιωτικά…\nmexales 22/9 12:00 μμ\nάτυχοι για μια ακόμη φορά αλλα και λίγο αδικημένοι..έβαλε και λίγο το χεράκι της η διαίτισία..να σπρώξει λίγο τον παο..αλλα το πρόβλημα δεν είναι αυτό..όπως και στα προηγούμενα παιχνίδια έτσι και σαυτο το μάτς αυτός ο φετινός όφη θεωροτικά έπρεπε να το έχει καθαρίσει εύκολα..έχεις απεναντί σου ένας παο που δεν έχει μαντήλι να κλάψει που τους έκανε πλάκα ο πανιώνιος και η παναχαική..και πας και τους αναστένεις..90 λεπτά χωρίς μια τελική προσπάθεια ολοκληρωμένη…ρισβάνη και τριανταφυλλόπουλο είχες απέναντι..και δεν μπορουσες να μπεις στην περιοχή..,με τέτοιες εμφανίσεις μια ζωή θα δείχνουμε μικρή ομάδα… και δεν θα μας φταίει κανείς..και πλέον τιθεται το ερώτημα τι φταίει..γυατα τα χάλια..σίγουρα ο προπονητής έχει μεγάκη ευθύνη όχι όμως αποκλιστική..γενικά δεν μαρέσουν οι κολοτούμπες.δεν γίνετε σε 5 μήνες να ξέχασε να προπονεί..αλλα όπως δείχνουν τα πράγματα το γλυκό όφη-δερμιτζάκης απλά δεν έδεσε…γενικά τον θεωρό πολύ καλό προπονητή..σοβαρό,πειθαρχειμένο…και είναι επιτυχία για τον όφη που τον έφερε στο ηράκλειο..πρέπει όμως απο κει και πέρα..να δούμε και το τι μέλι γενέσθαι..δεν μπορείς να ρίξεις ευθύνες στους ποδοσφαιριστές όπως πέρυσι γιατί ουσιαστικά έχουμε κρατήσει τους καλύτερους παίχτες και κάναμε ηχηρές μεταγραφές,,φέραμε παίχτες με πρωσοπικότητα,,με ηγετικές ικάνότιτες όπως ο λουτσιάνο.,είχαμε ολοκληρώσει σε ένα μεγάλο βαθμό το ρόστερ πολύ νωρίς..έγινε μετά απο χρόνια κανονική προετιμασία.απαλαγμένη σε μεγάλο βαθμό απο οικονομικά προβλήματα προηγούμενων χρόνων η ομάδα…αλλα..δουλειά δεν φαίνεται στο γήπεδο…για την ακρίβεια μια ομάδα ναι μεν σφυχτή αλλα τελείως ασυνδετη και ακινδυνη επιθετικά..δικαιολογίες σίγουρα..δεν υπάρχουν πολλές..αλλα άν δεν δείξει η ομάδα κάτι διαφορετικό στιις επόμενες 2-3 αγωνιστικές το καλύτερο θα ήταν να βρεθεί αντικαταστάτης..όχι γιατί ο δερμιτζάκης είναι κακός προπονητής..απλά δεν έπιασε στο όφη όπως όλα δείχνουν..\nΣουλειμαν ο μεγαλομπεκρής 22/9 12:27 μμ\nΡε παιδιά μην πυροβολούμε όλοι τον Δερμιτζάκη. Δηλαδή χρειάζεται προπονητής για να κερδίσεις αυτόν τον πράσινο παιδικό θίασο; Άντε γιατί αρκετά είναι στο απυρόβλητο οι “παιχταράδες” μας.\nπαρατηρητης 22/9 2:55 μμ\nαν δεν φυγει ο Δερμιτζακης τωρα και δεν παρουν προπονητη (οχι τον Νοπλια) η ομαδα επεσε…\nGIANNIS 22/9 3:14 μμ\npaidia oi pextes den twn pane telos etsi nomizw egw.kai to allo exei stisei tin omada10- 15 metra pio piso apo oti prepi diladi ena tampoyroma xwris logo kane re asxete me tis omadoyles platania kai panionio mia dokimi kai min trws ta prota 45 lepta se blakies.diladi fobate min faei goal kai meta fernei i omada tris isopalies entos edras einai san na exei xasei dyo agones egw etsi to blepw kalitera na kerdizes ena agona mono kai na edixne i omada kati pisteyw oti oi pektes toy ofi einai epithetikogeneis pektes kai den mporoyn na antapexelthoyn stis blakies toy akatanomastoy\nTony 23/9 11:01 πμ\nΝομιζω οτι ηταν να δειξει ο Δερμιτζακης το εχει δειξει.Ειμαι 35 χρονων και δε θυμαμαι την ομαδα να παιζει τοσο βαρετο ποδοσφαιρο.Ψαχνεις κατι να σου αρεσει, ενα παιχτη να ταυτιστεις και δεν μπορεις.Βλεπω μια ομαδα αδουλευτη,με διαθεση παιχτων “Βαρατε με και ας κλαιω,αψυχη,τακτικη μηδεν να παιζει με σεντρες και ατομικες ενεργειες του Μπουρμπου μπας και γινει υποψια φασης.\nΕτσι οπως ειμαστε ουτε ομαδα Β’ Εθνικης δε νικαμε.Αλλα ειμαστε τυχεροι που το πρωταθλημα ειναι μακραν απο τα χειροτερα της 20ετιας με ομαδες οπως ο Αρης και ο Απολλων που ειναι χειροτερες απο εμας.Γενικα πιστευω οτι ειναι πολυ λιγος ο Δερμιτζακης για τον Οφη,χρειαζομαστε ενα προπονητη να μπορει να εμπνευσει αυτους τους παιχτες και να τους κανει να πιστεψουν στον εαυτο τους.Ελπιζω η διοικηση να αντιδρασει γιατι ειναι κριμα να γινουμε Πανθρακικος…\nDimitris 23/9 9:43 μμ\nΔερμιτζάκη φύγε. Διώξτε τον. Δεν είναι δυνατόν με αυτό το ρόστερ να σιχαινόμαστε να πάμε στο γήπεδο. Διώξτε τον. Προσωπικά ξακινάω αποχή από το γήπεδο από το ματς΄με τον ΠΑΟΚ όχι για κανένα άλλο λόγο αλλά θέλω να προστατεύσω τον εαυτό μου γιατί δεν αντέχω να χαλιέμαι από αυτό τον περίπου προπονητή. Απορώ πώς δεν το βλέπει αυτό η διοίκηση. Με ποιές επιτυχίες ήθελα να ήξερα πήραν τον Δερμιτζακη. Από το καλοκαίρι τα λέμε από το ματς΄με τον Πλατανιά τον γιουχάρουμε. Τι άλλο να κάνουμε για να φύγει. Από την Κυριακή ΑΠΟΧΗ δεν πάει άλλο. Κάψατε ίσως την χρονιά που θα μπορουσε να ανεβει η ομάδα επίπεδο με την επιλογή ενός ανθρώπου. Διώξτε τον.


Η επιστροφή του ρομαντισμού\nΉταν η πανδημία η αφορμή που είχαμε ανάγκη για να βάλουμε λίγο περισσότερο αγνό συναίσθημα στη ζωή μας;\nΚαθισμένη στο βαγόνι του μετρό, κοιτάζω απέναντί μου μια νεαρή κοπέλα με ροζ μαλλιά και χρωματιστά τατουάζ να διαβάζει προσηλωμένη. Το εξώφυλλο του βιβλίου γράφει: "William Blake, Poems". Η εικόνα αυτή με ξαφνιάζει ευχάριστα. Με ταξιδεύει σε σελίδες λογοτεχνίας, σε σενάρια αθωότητας, εκεί όπου ό,τι δείχνει ρομαντικό δεν είναι μελό και βαρετό, αλλά αγνό και όμορφο. Ο ρομαντισμός ως κίνημα αναπτύχθηκε στη δυτική Ευρώπη στα τέλη του 18ου αιώνα και επηρέασε από τη λογοτεχνία και τις εικαστικές τέχνες μέχρι τη μουσική. Συνδέεται με το συναίσθημα, την ελευθερία στην έκφραση, την αποστασιοποίηση από τη στεγνή λογική. Έλκεται από το σκοτάδι του Μεσαίωνα, διατυπώνεται σε ιστορικά μυθιστορήματα του Sir Walter Scott, σε ήρωες του Victor Hugo και του Alexandre Dumas, στις νότες του Beethoven και του Brahms, στους πίνακες του Théodore Géricault και του Eugène Delacroix.\nΌταν η λογική ξεπέρασε το συναίσθημα\nΣτο πρόσφατο παρελθόν ο μινιμαλισμός και η λογική συχνά συνοδεύονταν από απομυθοποίηση και κυνισμό. Ηλεκτρονική μουσική, κουλτούρα των ναρκωτικών, διαπροσωπικές σχέσεις σε κοινωνικά δίκτυα, μηδενισμός και άρνηση, αντίσταση σε ό,τι "ροζίζει". Ο ρομαντισμός δεν έχει θέση εδώ. Οικονομική κρίση και αλματώδης εξέλιξη της τεχνολογίας, γέννηση των social media, καταιγισμός από fake news, ριάλιτι και σελέμπριτι που τιμολογούν την προσωπική τους ζωή. Το ρομαντικό ως κίνηση, πράξη και στυλ θεωρείται φλύαρο, κλισέ, μελοδραματικό. Και ύστερα, το 2020, πατήσαμε απότομα φρένο, καθώς ήρθε η εποχή της πανδημίας, της απομόνωσης... Πλέον ζούμε με τον φόβο ενός ιού, αλλά και με την πραγματικότητα της οικολογικής κρίσης. Οι δυστοπικές εικόνες του Χόλιγουντ στα ’00s δεν είναι πια σκηνή ταινίας, είναι σκηνή τηλεοπτικού δελτίου. Εκπαιδευόμαστε στο τι σημαίνει η μετα-Covid εποχή, πώς οργανωνόμαστε για την έλλειψη ενεργειακών πόρων, πώς θα προστατευτούμε από τις φυσικές καταστροφές χειμώνα-καλοκαίρι. Η απειλή της τρομοκρατίας καθιστά απαγορευτική την αίσθηση της απόλυτης ελευθερίας ακόμα κι όταν ταξιδεύεις, ενώ οι φωτογραφίες των δυνάμει συντρόφων και εραστών στο Tinder εναλλάσσονται με τρομακτική ταχύτητα με μία κίνηση του δαχτύλου.\nΗ Σμαρούλα Κυριαζίδη, σεξολόγος-ψυχοθεραπεύτρια, σχολιάζει σχετικά: "Το άγχος, ο θυμός και ο φόβος πήραν τη θέση του αυθορμητισμού, της ανεμελιάς και της όποιας ρομαντικής διάθεσης. Η εμπειρία μου ακούγοντας ιστορίες θεραπευομένων είναι ότι κατά τη διάρκεια των lockdowns οι πλατφόρμες κοινωνικής δικτύωσης πήραν φωτιά, καθώς και η fast επαφή μεταξύ των εραστών. Κύριος στόχος ήταν η ψυχική επιβίωση και η εκτόνωση της έντασης που η ίδια η κατάσταση επέφερε. Όταν όμως η ανάγκη για επαφή με όποιο κόστος μπαίνει από την πόρτα, ο ρομαντισμός βγαίνει από το παράθυρο". Τα πράγματα ωστόσο τα τελευταία χρόνια δείχνουν να αλλάζουν, οι ρομαντικοί επανέρχονται.\nΟ θρίαμβος του Bridgerton\nΗ μουσική συνήθως εκφράζει τις κοινωνικές τάσεις. Μπάντες όπως οι Florence + The Machine αναβιώνουν τον ρομαντισμό και τον εντάσσουν στο σήμερα. Κομμάτια όπως το How Big, How Blue, How Beautiful σημειώνουν επιτυχία περιγράφοντας τις πτυχές της ρομαντικής αγάπης. Ο Nick Cave γίνεται στους στίχους του πιο λυρικός και σκοτεινός αποθεώνοντας τη δαιμονισμένη αγάπη. Ρομαντικά μυθιστορήματα όπως το Λογική και ευαισθησία της Jane Austen και τα Ανεμοδαρμένα ύψη της Emily Brontë, ο Δον Κιχώτης του Θερβάντες γίνονται ξανά θέμα συζήτησης και κινηματογραφικής επαναπροσέγγισης. Ρομαντικές σειρές εποχής θριαμβεύουν στο Netflix, όπως το Bridgerton, το Outlander και το Mr. Sunshine. Το Emily in Paris κλέβει την καρδιά των κοριτσιών. Η απαγγελία ποιημάτων επανέρχεται ως performance σε μπαρ του Λονδίνου και του Παρισιού. H Amanda Palmer γνωρίζει μεγάλη επιτυχία σαν ρομαντική punk ιέρεια και ο σύντροφός της Neil Gaiman, συγγραφέας των πιο σκοτεινών ρομαντικών παραμυθιών, συνοδεύει το νανούρισμα των πιτσιρικιών. Οι πωλήσεις των ρομαντικών ιπποτών του Italo Calvino αυξάνονται και το πρότυπο του Mr. Darcy επανέρχεται.\nΤο φθινόπωρο του 2021 μια μεγάλη ιστορική έκθεση αφιερωμένη εξ ολοκλήρου στην Ελλάδα, με τίτλο Paris-Athènes. Naissance de la Grèce moderne 1675-1919, εξυμνεί από μια σκοπιά τη ρομαντική Ελλάδα ως αισθητικά και κοινωνικά επίκαιρη. Ο πίνακας του Ιάκωβου Ρίζου Αθηναϊκή βραδιά ή Στην ταράτσα (1897) φιγουράρει στην αφίσα της έκθεσης αλλά και στη γυάλινη πρόσοψη της Εθνικής Πινακοθήκης παγώνοντας για λίγο τον χαμένο χρόνο μας στη βουή της σύγχρονης πόλης: Σε μια ταράτσα νεοκλασικού αρχοντικού της Αθήνας υπό το φως του δειλινού ένας άνδρας με στολή αξιωματικού ιππικού κρατά στο χέρι του ένα βιβλίο και απαγγέλλει ποίηση σε δύο κομψές νεαρές γυναίκες που τον ακούν γοητευμένες.\nΔες κι εδώ 10 τρόπους να αποβάλεις τη μελαγχολία.\nΗ μόδα αγαπάει τα βολάν\nΤα ρομαντικά prints κλέβουν την παράσταση σε πολλές πασαρέλες για τη σεζόν Φθινόπωρο/Χειμώνας 2021-2022. Το βλέπουμε σε σχεδιαστές όπως ο Dion Lee, που προτείνει οι κορσέδες του να φοριούνται με τζιν, και η Ulla Johnson, που δημιουργεί υπέροχα ρομαντικά πλεκτά με φουσκωτά μανίκια. H υψηλή ραπτική οίκων όπως οι Valentino και Chanel αποθεώνει τον όγκο, τις παστέλ αποχρώσεις, τις "ευγενικές" λεπτομέρειες. Τα "vandyke points", όπως ονομάζονται τα φινιρίσματα με "μύτες" σε μανίκια και γιακάδες, που θυμίζουν πορτρέτα ευγενών του 17ου αιώνα φιλοτεχνημένα από τον Anthony van Dyck, επιστρέφουν σε φορέματα και παλτό.\nΗ Ελληνίδα designer Lila Nova, η οποία σχεδιάζει φορέματα που έχουν σαφείς επιρροές από τον ρομαντισμό, σημειώνει: "Σε αυτή τη φάση της μόδας η γυναίκα, έχοντας αγωνιστεί για τα δικαιώματά της, κατακτά εκ νέου τη θηλυκότητα και τον συναισθηματισμό της, χωρίς να αισθάνεται ευάλωτη. Στοιχεία όπως οι δαντέλες, οι λεπτομέρειες από βολάν και τα κοκτέιλ φορέματα για τις καθημερινές εμφανίσεις επανέρχονται, όπως και οι λεπτεπίλεπτες σιλουέτες που ακολουθούν το σχήμα του σώματος". Τα καταστήματα ρούχων έχουν γεμίσει ξανά με μακριά φλοράλ φορέματα και τοπ με φουσκωτά μανίκια, ζεστά "κοριτσίστικα" χρώματα και αέρινα υφάσματα.\nΡεαλισμός vs ρομαντισμός\nΑν δεχτούμε ότι οι τάσεις γεννιούνται στις μητροπόλεις του κόσμου, δεν μπορούμε να παραβλέψουμε ότι αυτή τη στιγμή στη Νέα Υόρκη οι ρομαντικοί πολλαπλασιάζονται. Τα πιο δημοφιλή κλαμπ διοργανώνουν πάρτι με θέμα τα πολυτελή balls της βικτοριανής εποχής και τα βεστιάρια ανανεώνονται. Μπαρ όπως το Diamond Lil στο Greenpoint και το Bemelmans Bar με τις ρομαντικές τοιχογραφίες γίνονται talk of the town. Αλλά και στην Αθήνα επιστρέφουν οι βελούδινοι καναπέδες και οι μπαρόκ λεπτομέρειες σε μαγαζιά και εστιατόρια – φυσικά το ημίφως των κεριών δεν έφυγε ποτέ. Επειδή όμως ο ρομαντισμός ταυτίζεται κυρίως με τις ερωτικές σχέσεις, ποιες είναι οι αλλαγές προς το... ρομαντικότερο που εντοπίζουμε εκεί;\nΗ ψυχολόγος Γεωργία Χριστίνα Κανελλοπούλου εξηγεί: "Ένα καινούριο δεδομένο που έφεραν η πανδημία και ο εγκλεισμός θα μπορούσαμε να πούμε ότι είναι η αύξηση του ρομαντικών στιγμών ως ανάγκης συναισθηματικής επικοινωνίας, εγγύτητας και μοιράσματος, κάτι που έλειψε σε όλους μας τα τελευταία δύο χρόνια. Ειδικά αυτό παρατηρείται στις νέες σχέσεις, όπου οι σύντροφοι είχαν τον χρόνο για διαδικτυακή επικοινωνία, αλλά εν μέσω πανδημίας δεν τους δόθηκε η ευκαιρία να εκφράσουν τη ρομαντική τους πλευρά, κάτι που προσπαθούν έντονα στη μετα-κανονικότητα. Για πολλούς ο ρομαντισμός είναι τρόπος ζωής, νοοτροπίας και κουλτούρας, δεν μπορούν και δε θέλουν να εκφραστούν αλλιώς, με όποιο κόστος κι αν έχει αυτό στην ερωτική τους ζωή, όπως η δημιουργία προσδοκίας της τέλειας σχέσης".\nΤο σίγουρο είναι ότι στις γυναίκες πάντα μας άρεσε να μας ανοίγουν την πόρτα, να μας προσφέρουν λουλούδια. Όμως ο πρόσφατος παγκόσμιος εγκλεισμός κινητοποίησε ένα μεγάλο μέρος του πληθυσμού που δεν αποδέχεται την απομόνωση ως κανονικότητα και την οθόνη ως υποκατάστατο των αισθήσεων και πλέον στρέφεται σε ό,τι θυμίζει αγνότητα, ζωηρή έκφραση συναισθήματος και αισθησιασμό. Υπό τους ήχους του Something About Us των Daft Punk, του τραγουδιού με το πιο ρομαντικό ίσως μουσικό βίντεο, παρατηρώ την κοπέλα στο βαγόνι και αναρωτιέμαι αν ο λόρδος Byron και ο John Keats θα της φαίνονταν ερωτεύσιμοι. Στο τέλος της ημέρας, αυτό που μετράει είναι ότι, αν ως κοινωνία έχουμε βυθιστεί στη δίνη του ρεαλισμού, ο ρομαντισμός μπορεί να αναδειχτεί σε μια κάποια λύση.\nΔιάβασε κι εδώ: Burnout | 12 σημάδια ότι φλερτάρεις επικίνδυνα με την επαγγελματική εξουθένωση\nΌσο και να φαντάζει παράδοξο, η περίοδος των Χριστουγέννων είναι ιδανική για να γιορτάσεις όπως εσύ θέλεις 10+2 λόγοι που είναι τέλειο να είσαι single τις γιορτές


Ο ΚΟΣΜΟΣ ΚΑΙ Η ΕΥΒΟΙΑ: 16. ΕΥΒΟΪΚΕΣ ΑΠΟΙΚΙΕΣ: ΧΑΛΚΙΔΙΚΟ ΑΛΦΑΒΗΤΟ\nΗ αύξηση των συναλλαγών με τα περιζήτητα στην Ιταλία ελληνικά προϊόντα έφερε πλήθος αποίκων στις Ιταλικές ακτές, όπου ιδρύθηκε από Χαλκιδείς και Κυμαίους, αυτή τη φορά, η αποικία που ονομάστηκε από τους τελευταίους, Κύμη. Θα πρέπει εδώ να εξηγήσω πως οι απόψεις των ερευνητών διίστανται σε ότι αφορά τον όρο «Κυμαίοι». Ο Στράβων, που καταγράφει με μεγαλύτερες λεπτομέρειες την ιστορία του συγκεκριμένου αποικισμού, κατ’ άλλους αναφέρεται στην Αιολική Κύμη των μικρασιατικών παραλίων (ευβοϊκή αποικία), ενώ κατ’ άλλους στην Ευβοϊκή Κύμη, της οποίας η ύπαρξη κατά την αρχαιότητα δεν έχει τεκμηριωθεί ακόμη.\nΗ Κύμη της Αιολίας, ο αρχαιολογικός χώρος της οποίας έγινε επισκέψιμος το 2006 μετά την ολοκλήρωση των ανασκαφών από τους Τούρκους, θεωρείται μία από τις παλαιότερες αποικίες των Ευβοέων. Κατά τον Στράβωνα οι Κυμαίοι της Αολίας συνεργάστηκαν με τους Χαλκιδέους στη δημιουργία της Ιταλικής Κύμης. Οι φωτογραφίες είναι από την επίσκεψή μας στην Αιολική Κύμη ένα χρόνο πριν ο χώρος γίνει και επίσημα επισκέψιμος.\nΕίτε έτσι είτε αλλιώς πάντως η ιταλική Κύμη ιδρύθηκε το 754 π.Χ. και υπήρξε από τις πιο σημαντικές ελληνικές αποικίες της αρχαιότητας και κατά πολλούς η κοιτίδα του σύγχρονου ευρωπαϊκού πολιτισμού. Ο ισχυρισμός αυτός κάθε άλλο παρά αβάσιμος είναι αφού εδώ καθιερώθηκε και από εδώ διαδόθηκε το περίφημο χαλκιδικό (κυμαϊκό κατ’ άλλους) αλφάβητο. Το αλφάβητο αυτό δεν είναι τίποτε άλλο παρά ο πρόγονος του λατινικού αλφαβήτου το οποίο σήμερα έχει κυριαρχήσει ως διεθνής σχεδόν κώδικας γραπτής επικοινωνίας.\nΣχέδιο του αρχαιολογικού χώρου της Αιολικής Κύμης, επίσημα αναρτημένο στην περιοχή από το τουρκικό Υπουργείο Πολιτισμού και Τουρισμού.\nΤα οκτώ τουλάχιστον γράμματα όλων των λατινογενών σημερινών γλωσσών είναι τα ίδια με τα αντίστοιχα του χαλκιδικού αλφαβήτου. Αυτά είναι τα C, D, F, L, P, R, S, και Χ (με την προφορά κσ). Θα έπρεπε, στο σημείο αυτό να υπενθυμίσω μια προηγούμενη αναφορά μου, πως το Χαλκιδικό αλφάβητο προήλθε από επεξεργασία και δανεισμούς από το Φοινικικό αλφάβητο.\nΑπόρροια επίσης δανεισμών εκ του Φοινικικού αλφαβήτου ήταν όλα τα ελληνικά αλφάβητα (Κρητικό, Ιωνικό, Κορινθιακό αλλά και Χαλκιδικό). Η παραλαβή του Φοινικικού αλφαβήτου από τους Χαλκιδείς θα πρέπει να έγινε πριν το 1000 π.Χ. Τα γράμματα Α, Ε, Ο και Υ τα μετέτρεψαν οι Χαλκιδείς σε φωνήεντα, επινόησαν τα διπλά γράμματα Ψ, Χ(κς), μετέτρεψαν το φοινικικό ΤΕΤ σε Θ και έκαναν πολλές άλλες σημαντικές βελτιώσεις.\nΗ Κύμη (Cuma) της Καμπανίας (Ιταλία) θεωρείται ως μία από τις σημαντικότερες αποικίες των Ευβοέων. Στον αρχαιολογικό χώρο, που κάποτε απλωνόταν η Κύμη πριν την καταστροφή της, υπάρχουν αρχαίες επιγραφές αναφερόμενες στους Ευβοείς. Μία από αυτές είναι η εικονιζόμενη (πάνω) με απόσπασμα κειμένου από τον Αινεία του Βιργιλίου.\nΕίναι αυτονόητη φυσικά η σημασία της καθιέρωσης και διάδοσης του Χαλκιδικού αλφαβήτου για την έκτοτε εξέλιξη του παγκόσμιου πολιτισμού. Σήμερα στον αρχαιολογικό χώρο της Κύμης (βρίσκεται λίγα χιλιόμετρα βορειοδυτικά της Νάπολης που την διαδέχθηκε) εκτίθενται αρχαίες επιγραφές με κείμενα του Βιργιλίου στα οποία εκφράζονται ευχαριστίες προς τους Ευβοείς για την παροχή του πολύτιμου αυτού πολιτιστικού εργαλείου. Αυτό είναι μόνο ένα από τα στοιχεία που υποδηλώνουν το μέγεθος της προσφοράς πολιτισμού, που εξήγαγε η Εύβοια στον υπόλοιπο κόσμο μέσω των αποικιών της.\nΗ Ιταλική Κύμη διέπρεψε σε όλους τους τομείς του πολιτισμού (εμπόριο, τέχνες, ναυτιλία). Η αγάπη των Κυμαίων για τη θάλασσα φαίνεται από τα νομίσματα της Ιταλικής Κύμης, που απεικονίζουν δελφίνια. Το αρχαιότερο πάντως νόμισμα της Κύμης, που σώζεται, χρονολογείται από 500 π.Χ. και απεικονίζει κεφάλι λιονταριού ανάμεσα σε δύο αγριογούρουνα. Αργότερα η Κύμη μετά από κοινή νίκη της με τις Συρακούσες κατά των Ετρούσκων, έκοψε νόμισμα με την παράσταση της νύμφης Κύμης ή της Αρέθουσας.\nΤην Κύμη που για αιώνες διατηρούσε πολιτιστικές σχέσεις με την μητρόπολη Χαλκίδα, διαδέχθηκε η γνωστή μας σύγχρονη Νάπολη (νέα–πόλη). Άμεση σχέση με τους Ευβοείς είχαν και οι λαμπρές ρωμαϊκές πόλεις Πομπηία και Ηράκλειο, που καταστράφηκαν ολοσχερώς από την έκρηξη του Βεζούβιου το 79 μ.Χ.\nΑναπαραστάσεις πανάρχαιων επιγραφών (8ου π.Χ. αι.) με στοιχεία του χαλκιδικού αλφαβήτου. Στην πάνω πρόκειται για την επιγραφή της ληκύθου του Ταταίου. Βρέθηκε στην Κύμη (Ιταλία) και χρονολογείται στα τέλη του 8ου αι. π.Χ. Η μετάφραση της επιγραφής είναι: «Είμαι η λήκυθος του Ταταίου. Να τυφλωθεί όποιος με κλέψει».\nΟι αποικίες των Χαλκιδέων όμως στη Ν. Ιταλία και τη Σικελία ήταν αρκετές. Το 734 π.Χ. ίδρυσαν την Νάξο της Σικελίας. Μια πόλη που είχε ιστορική συνέχεια μέχρι σήμερα και που είχαμε την τύχη να επισκεφθούμε. Μας εντυπωσίασε η υποδοχή μας (ως Ευβοείς) στο αρχαιολογικό μουσείο της πόλης, όπου η Εύβοια προβάλλεται ιδιαιτέρως ως η αρχαία πολιτισμική πατρίδα των Σικελών.\nΕκτός των άλλων πόλεων οι Χαλκιδείς ίδρυσαν το 730 π.Χ. το Ρήγιο (Reggio) στο νοτιότατο άκρο της Ιταλίας (Καλαβρία). Ο Στράβων μας παραδίδει πως πήγαν εκεί οδηγημένοι από χρησμό του μαντείου των Δελφών.


Οκταήμερη κράτηση σε Ρώσο για φόνο Βούλγαρου | iKypros - Οικοσελίδα\nΝοέ 18, 201716:48 μμ\nΟκταήμερη κράτηση σε Ρώσο για φόνο Βούλγαρου\nΕξέδωσε το Επαρχιακό Δικαστήριο Λάρνακας\nΤο Επαρχιακό Δικαστήριο Λάρνακας εξέδωσε σήμερα διάταγμα κράτησης οκτώ ημερών εναντίον του Sergey Kiriyanov, 49 χρόνων από τη Ρωσία, για διευκόλυνση των ανακρίσεων της Αστυνομίας σχετικά με διερευνώμενη υπόθεση φόνου εκ προμελέτης του Daniel Nikolov, 51 ετών από τη Βουλγαρία, που διαπράχθηκε μεταξύ των ημερομηνιών 11 – 17 Νοεμβρίου 2017 στη Λάρνακα.\nΣύμφωνα με την Αστυνομία χθες το μεσημέρι λήφθηκε πληροφορία στο Κέντρο Μηνυμάτων Λάρνακας ότι υπήρχε έντονη δυσοσμία σε υποστατικό που βρίσκεται στην οδό Γόλγων στη Λάρνακα, όπου χρησιμοποιούσε ως κατοικία ο Daniel Nikolov από την Βουλγαρία.\nΜέλη της Αστυνομίας μετέβησαν στη σκηνή όπου διαπίστωσαν έντονη δυσοσμία να προέρχεται από το συγκεκριμένο υποστατικό. Λίγο πριν τη μία το μεσημέρι, επειδή δεν υπήρχε καμία ανταπόκριση από τον ένοικο του διαμερίσματος, οι αστυνομικοί έσπασαν το γυαλί της μπροστινής εισόδου και μπροστά από την πόρτα εντοπίστηκε να βρίσκεται ανάσκελα νεκρός με καρφωμένο στο στήθος ένα μαχαίρι ο Νικόλοφ.\nΗ σκηνή αποκλείστηκε και στο μέρος μετέβησαν μέλη του ΤΑΕ Λάρνακας ενώ κλήθηκαν ιατροδικαστές καθώς και η ΥΠΕΓΕ του Αρχηγείου Αστυνομίας και από προκαταρκτικές εξετάσεις, διαπιστώθηκε ότι το θύμα είχε καρφωμένο στο στήθος μαχαίρι. Από περαιτέρω εξέταση του θύματος διαπιστώθηκε ότι έφερε αριθμό τραυμάτων στο θώρακα και στην πλάτη από αιχμηρό αντικείμενο.\nΣτο διαμέρισμα υπήρχε μεγάλη ακαταστασία, σπασμένα έπιπλα και αίμα σχεδόν σε όλο το πάτωμα και έπιπλα, ενώ λόγω του σκότους η σκηνή αποκλείστηκε, φρουρείται και βρίσκεται σε εξέλιξη η εξέταση της σκηνής.\nΑπό εξετάσεις που έγιναν διαπιστώθηκε ότι το θύμα με τον ύποπτο γνωρίζονταν, αφού στις 11 Νοεμβρίου απασχόλησαν την Αστυνομία αναφορικά με συμπλοκή που είχαν μεταξύ τους, στο διαμέρισμα του θύματος, όπου και αλληλοτραυματίστηκαν.\nΜέλη του ΤΑΕ Λάρνακας μετέβησαν στο διαμέρισμα όπου εντόπισαν εντός του υποστατικού το θύμα και τον ύποπτο να καθαρίζουν μαζί το δωμάτιο στο οποίο υπήρχαν σπασμένα γυαλιά και αίματα, ενώ και οι δύο μύριζαν έντονα αλκοόλ.\nΑνακρινόμενοι και οι δύο ισχυρίστηκαν ότι βρίσκονταν μαζί από τη 01.30 της 11ης Νοεμβρίου και κατανάλωναν οινοπνευματώδη ποτά με αποτέλεσμα να συμπλακούν μεταξύ τους για ασήμαντη αφορμή και λόγω μέθης να σπάσουν ένα ποτήρι. Ανέφεραν επίσης ότι είναι φίλοι και απολογήθηκαν για την αναστάτωση που προκάλεσαν με τη συμπεριφορά τους.\nΚαι οι δύο αρνήθηκαν να προβούν σε καταθέσεις για υποβολή παραπόνου όπως τους ζητήθηκε από την Αστυνομία ενώ αρνήθηκαν να μεταβούν στο Νοσοκομείο για ιατρική περίθαλψη. Το θύμα έφερε αίματα στα χέρια για τα οποία ανάφερε ότι προκλήθηκαν από το σπάσιμο του ποτηριού καθώς επίσης και τραύμα στο δεξί μάτι.\nΣύμφωνα πάντα με την Αστυνομία στις 12 Νοεμβρίου 2017 λήφθηκε πληροφορία ότι ο 49χρονος Ρώσος ύποπτος μετέβη στο ΤΑΕΠ του Γενικού Νοσοκομείου Λάρνακας και ανέφερε ότι κτυπήθηκε από αγνώστους στο μάτι. Μέλη του ΤΑΕ Λάρνακας μετέβησαν στο Νοσοκομείο όπου εντόπισαν τον ύποπτο, ο οποίος υποβλήθηκε σε εξετάσεις και διαπιστώθηκε ότι έφερε αιμόφθαλμο στο δεξί μάτι και κρατήθηκε για νοσηλεία μέχρι τις 14 Νοεμβρίου.\nΣε συνομιλία που είχε με τα μέλη του ΤΑΕ Λάρνακας, ο ύποπτος ισχυρίστηκε ότι το μεσημέρι της 11ης Νοεμβρίου πήγε σε παραθαλάσσια περιοχή στην Ορόκλινη για ψάρεμα έχοντας προηγουμένως καταναλώσει ποσότητα οινοπνευματωδών ποτών μετά από καυγά που είχε με την σύζυγο του. Όπως ισχυρίστηκε, εκεί τον προσέγγισαν δυο άγνωστα του πρόσωπα τα οποία του ζήτησαν οινοπνευματώδη ποτά για να πιουν, αλλά αυτός αρνήθηκε και τους έδιωξε με αποτέλεσμα ο ένας από αυτούς να αντιδράσει, να τον κλωτσήσει στο δεξί μάτι και να τραυματιστεί. Στη συνέχεια ανέφερε, επέστρεψε στο σπίτι του και την επόμενη ημέρα μεταφέρθηκε από την γυναίκα του στο Νοσοκομείο για περίθαλψη.\nΕναντίον του υπόπτου εξασφαλίστηκε δικαστικό ένταλμα σύλληψης και έρευνας της οικίας του στην Ορόκλινη καθώς και του αυτοκινήτου του. Ο ύποπτος συνελήφθηκε στο σπίτι του το απόγευμα και σε έρευνα που έγινε στο σπίτι του παραλήφθηκαν διάφορα τεκμήρια, όπως ρούχα, μαχαίρια και τηλέφωνο τα οποία θα σταλούν για επιστημονικές εξετάσεις.\nΩστόσο ενώ το αυτοκίνητο του φορτωνόταν σε πλατφόρμα ρυμούλκησης, εντοπίστηκαν κηλίδες αίματος σε διάφορα σημεία μέσα στο όχημα, το οποίο σφραγίστηκε και μεταφέρθηκε στην ΑΔΕ Λάρνακας για επιστημονικές εξετάσεις.\nΑνακρινόμενος προφορικά ο ύποπτος, αρνείται οποιαδήποτε ανάμειξη στην υπόθεση και προβάλει διάφορους ισχυρισμούς για τις κινήσεις του ενώ από μέχρι τώρα μαρτυρίες που εξασφαλίστηκαν από την Αστυνομία προκύπτει ότι είπε ψέματα αναφορικά με το τραυματισμένο του μάτι στις 12 Νοεμβρίου.\nΑκόμα από τις έρευνες της Αστυνομίας δεν διαπιστώθηκε καμία παραβίαση στο διαμέρισμα και ο δράστης φαίνεται να ήταν άτομο που είχε πρόσβαση στο διαμέρισμα του θύματος, το οποίο δεν θεάθηκε να βγαίνει από το διαμέρισμα του από τις 11 Νοεμβρίου 2017. Διαπιστώθηκε ακόμα ότι το τελευταίο πρόσωπο που είχε επαφή με το θύμα ήταν ο ύποπτος.\nΟι έρευνες της Αστυνομίας για εξιχνίαση του φόνου βρίσκονται στα αρχικά στάδια και ο εξεταστής της υπόθεσης ζήτησε και πήρε από το Επαρχιακό Δικαστήριο Λάρνακας διάταγμα κράτησης εναντίον του υπόπτου για οκτώ μέρες.


ΠτΔ: Δεκανίκι του Φαναρίου η Εκκλησία της Ελλάδος - Ορθόδοξος Τύπος\nΑν δεί κανείς τις δηλώσεις θα καταλάβει και μόνος του οτι το μόνο έχει προστεθεί !!!\nΠροσπαθούν λυσσαλέως να μας πείσουν ότι θεματοφύλακας της Ορθοδοξίας είναι μόνο το Φανάρι και κανείς άλλος δεν έχει το δικαίωμα να μιλάει!!\nΤρεις σπουδαίες πληροφορίες εξάγονται απ’όσα είπε ο ΠτΔ.\nΠρώτον, ο ΠτΔ προεξόφλησε ότι η Εκκλησία της Ελλάδος θα στηρίξει και στη συνέχεια τον Πατριάρχη Βαρθολομαίο, όπερ σημαίνει ότι ετοιμάζεται το Φανάρι και για νέες αποφάσεις και επεμβάσεις. Θα είναι ίσως για την σχισματική Εκκλησία των Σκοπίων;\nΔεύτερον, ο ΠτΔ μίλησε σαν να κινδυνεύει ο Πατριάρχης Βαρθολομαίος. Προφανώς δέχεται μεγάλες πιέσεις εξαιτίας των καταστροφικών για την Ορθοδοξία ενεργειών του. Επίκειται απομάκρυνσή του και ραγδαίες εξελίξεις τις οποίες γνωρίζει ο ΠτΔ; Γιατί δεν ενημερώνουν με σαφήνεια το τι συμβαίνει;\nΤρίτον, δεν είναι εθνοφυλετισμός η διακήρυξη του ΠτΔ ότι η οικουμενικότητα της Ορθοδοξίας στηρίζεται στον Πατριάρχη; Με την καταπάτηση των Ι. Κανόνων δεν αναιρείται η οικουμενικότητα της Ορθοδοξίας; Η οικουμενικότητα της Εκκλησίας απορρέει από την Κεφαλή της που είναι μόνον ο Κύριος και όχι κάποιος Πατριάρχης.\nΑυτή είναι η αμερόληπτη δημοσιογραφία!